title: Vapauden kansa

text: Vuonna 2013 Vapauden kansa sai edustajainhuoneen vaaleissa 21,56 prosenttia äänistä ja senaatin vaaleissa 22,3 prosenttia. Puolue kuului keskustaoikeiston liittoumaan, jonka johdossa oli Berlusconi. Tästä liittoumasta tuli edustajainhuoneen toiseksi suurin ryhmä ja senaatissa suurin. Puolue muodosti hallituksen yhdessä Demokraattisen puolueen kanssa. Hallituksen varapääministerinä on puolueen puoluesihteeri Angelino Alfano. Puheenjohtaja Berlusconi ei ole mukana hallituksessa. Marraskuussa 2013 puolue jakaantui, kun puoluesihteeri Alfano ilmoitti perustavansa uuden hallitusta tukevan puolueen. Seuraavana päivänä Berlusconin Vapauden kansa päätti siirtää toimintansa uuteen puolueseen, jolla on vanha nimi Forza Italia. Marraskuussa Forza Italia veti pois tukensa hallitukselta.


title: Bernardo Atxaga

text: Bernardo Atxaga (oik. Joseba Irazu, s. 1951 Espanja) on tunnetuin nykyinen baskikirjailija. Atxagan läpimurtoteos oli "Obabakoak", joka ilmestyi baskiksi ja espanjaksi 1988.


title: Argentiinan ralli

text: Argentiinan ralli (Rally Argentina) on Argentiinassa ajettava rallikilpailu. Se on tällä hetkellä ainoa Etelä-Amerikassa ajettava MM-rallikilpailu. Se ajetaan Calamuchitassa lähellä Villa Carlos Pazia Córdoban provinssissa.


title: Delonte West

text: Delonte West (s. 26. heinäkuuta 1983 Washington D.C., Yhdysvallat) on yhdysvaltalainen peliuransa lopettanut koripalloilija. Hän syntyi Washington DC:ssä ja pelasi ennen ammattilaisuraansa Saint Joseph's Universityssa.


title: Delonte West

text: West on 1,93-metrinen ja pelasi molempia takakentän pelipaikkoja eli heittävänä takamiehenä ja pelintekijänä.


title: Delonte West

text: West oli ensimmäisen kierroksen kahdeskymmenesneljäs varaus NBA:n . Hänen seuroinaan olivat:


title: Anderson Varejão

text: Anderson França Varejão (s. 28. syyskuuta 1982 Colatina) on brasilialainen koripalloilija, joka on edustanut NBA-seura Cleveland Cavaliersia vuodesta 2004 lähtien.


title: Anderson Varejão

text: Varejão valittiin Brasilian liigan arvokkaimmaksi pelaajaksi kaudella 2002, jolloin hän teki keskimäärin 17,7 pistettä ja otti 9,7 levypalloa ottelua kohden. Hän siirtyi kotimaastaan eurooppalaiseen FC Barcelonaan kesken kauden 2001–2002 ja debytoi samalla Euroliigassa. Kaudella 2002–2003 hän pelasi Espanjan liigassa ainoastaan muutaman ottelun, sillä häntä käytettiin lähinnä Euroliiga-otteluissa. Kausi päättyikin joukkueen osalta Euroliiga-mestaruuteen. Pisteiden valossa kausi 2003–2004 oli hänen parhaansa Euroliigassa, sillä hän teki 7,7 pistettä ottelua kohden.


title: Anderson Varejão

text: Kesällä 2004 Varejão oli mukana , jossa Orlando Magic varasi hänet toisella kierroksella ja koko tilaisuuden 30:ntena pelaajana. Heinäkuussa 2004 seura kauppasi hänet yhdessä Drew Goodenin ja Steven Hunterin kanssa Cleveland Cavaliersille, jossa Varejão aloitti NBA-uransa. Kahtena ensimmäisenä NBA-kautenaan Varejão kärsi loukkaantumisista, mutta kaudella 2006–2007 hän oli sivussa ainoastaan yhdestä ottelusta.


title: Anderson Varejão

text: Hänet valittiin kaudella 2009–2010 kakkostähdistöjoukkueeseen. Kausina 2010–2013 Varejão kärsi jälleen loukkaantumisista ja pelasi enimmillään vain 31 ottelua kautta kohden. Pisteiden valossa kausi 2012–2013 oli hänen NBA-uransa paras, sillä hän teki 25 ottelussa keskimäärin 14,1 pistettä ottelua kohden. Lisäksi hän otti kauden aikana keskimäärin 14,4 levypalloa, mikä oli myös hänen siihenastisen uransa paras lukema.


title: Anderson Varejão

text: Varejão nousi Brasilian koripallomaajoukkueeseen jo vuonna 2001. Hän on edustanut maataan muun muassa vuosien 2002, 2006 ja 2010 MM-kilpailuissa. Lisäksi hän on voittanut Amerikan-mestaruuskilpailut vuosina 2005 sekä 2009. Varejão johdatti maansa vuoden 2012 olympiaturnauksessa viidenneksi.


title: Leandro Barbosa

text: Leandro Mateus Barbosa (s. 28. marraskuuta 1982 São Paulo) on brasilialainen koripalloilija.


title: Leandro Barbosa

text: 191-senttinen Barbosa kuului Brasilian maajoukkueeseen Lontoon kesäolympialaisissa 2012 ja MM-kilpailuissa Yhdysvalloissa 2002, Japanissa 2006, Turkissa 2010 ja Espanjassa 2014.


title: Leandro Barbosa

text: Barbosan ura Yhdysvalloissa alkoi, kun hän oli 28. varaus . Varauksen teki San Antonio Spurs, josta Barbosa kuitenkin siirtyi Phoenix Sunsiin. Barbosa valittiin NBA:ssa kauden 2006–2007 . Vuonna 2015 hän voitti Golden State Warriorsissa NBA:n mestaruuden.


title: Stokmarknesin lentoasema

text: Stokmarknesin lentoasema sijaitsee Hadselin kunnassa Skagenissa lähellä Stokmarknesia Nordlandin läänissä Norjassa. Lentoyhtiö Widerøe harjoittaa kentältä reittiliikennettä Bodøön ja Tromssaan. Kiitotien jatkamista 1199 metrin pituiseksi on suunniteltu.


title: Hurskauden hinta

text: Hurskauden hinta () on vuonna 2000 ensi-iltansa saanut yhdysvaltalainen kauhuelokuva. Sen ohjasi, käsikirjoitti ja tuotti Uwe Boll, ja pääosaa esittivät Casper Van Dien, Michael Paré ja Eric Roberts.


title: Hurskauden hinta

text: Tom Gerrick ("Casper Van Dein") on Wall Street -nero ja sarjamurhaaja. Kuusi hänen uhreistaan on menettänyt silmänsä, kuusi menettänyt korvansa, ja kolmelta on leikattu kieli irti. Neljättä uhriaan tappaessaan Gerrick kyllästyy menestykseensä murhaajana ja kutsuu itse poliisit paikalle väittäen löytäneensä kadulta 16-vuotiaan tytön ruumiin. Gerrick haluaa jäädä kiinni, mutta ensin hän haluaa leikitellä pidättäjillään.


title: Eric Piatkowski

text: Eric Todd Piatkowski (s. 30. syyskuuta 1970) on yhdysvaltalainen ammattilaisuransa lopettanut koripalloilija. Hän syntyi Ohion Steubenvillessä ja pääsi Stevens High Schoolin jälkeen Nebraskan–Lincolnin yliopistoon.


title: Eric Piatkowski

text: 2,01-metrinen Piatkowski sai NBA-varauksensa vuonna 1994. Hän siirtyi pian Indiana Pacersista Los Angeles Clippersiin, jossa pelasi valtaosan urastaan, vuoteen 2003. Myöhemmin hän pelasi lyhyitä jaksoja Houston Rocketsissa, Chicago Bullsissa ja Phoenix Sunsissa. Piatkowski pelasi vuonna 2008 päättyneen NBA-uransa aikana yhteensä 789 runkosarja- ja 17 pudotuspeliottelua.


title: Eric Piatkowski

text: Ennen ammattilaisuraansa Piatkowski pelasi neljä vuotta yliopistokoripalloa ja oli voittamassa vuonna 1994 Big Eight Conferencen mestaruutta. Häntä pidetään yhtenä Nebraskan–Lincolnin yliopiston koripallojoukkueen historian parhaista pelaajista ja joukkue jäädyttikin hänen pelinumeronsa (52) vuonna 2006.


title: Michael Bradley

text: Michael Sheehan Bradley (s. 31. heinäkuuta 1987 Princeton, New Jersey, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa MLS-liigan Toronto FC:tä.


title: Michael Bradley

text: Bradley aloitti ammattilaisuransa MLS:n MetroStarsissa, jota edusti vuosina 2004–2005. Vuonna 2006 hän siirtyi Eurooppaan, alankomaalaiseen Heerenveeniin, josta vuonna 2008 saksalaiseen Mönchengladbachiin. Jälkimmäisellä kaudellaan Heerenveenissä hän teki yhden kauden maaliennätyksensä, 16 liigamaalia, ja sijoittui Eredivisien maalipörssin jaetulle sijalle kuusi. Alkuvuonna 2011 hän siirtyi loppukauden 2010–2011 kattavalla lainasopimuksella Englannin Valioliigan Aston Villaan, mutta toisin kuin aiemmissa seuroissaan, ei saavuttanut paikkaa joukkueen vakiokokoonpanossa.


title: Michael Bradley

text: Elokuussa 2011 Bradley siirtyi italialaisseura Chievo Veronaan. Hän sai kehuja nopeasta sopeutumisestaan uuteen maahan ja Serie A:n pelitapaan. Heinäkuussa 2012 hän siirtyi nelivuotisella sopimuksella yhteen saman sarjan suurseuroista, AS Romaan, joka antoi Chievolle siirtokorvauksena 3,75 miljoonaa euroa. Ensimmäisellä kaudellaan Romassa hän sai hyvin peliaikaa, pelaten 30 liigaottelua, 24:ssä avauskokoonpanossa, ja viisi Italian cupin ottelua, kaikissa avauskokoonpanossa. Roma sijoittui Italian cupissa vuonna 2013 toiseksi Lazion jälkeen; Bradley pelasi loppuottelussa täydet 90 minuuttia. Seuraavalla kaudella hänen peliaikansa Romassa väheni selvästi ja tammikuussa 2014, ollessa kesken, Bradley palasi MLS-liigaan kanadalaisseura Toronto FC:n hankittua hänet seitsemällä miljoonalla eurolla.


title: Michael Bradley

text: Yhdysvaltain maajoukkueessa Bradley teki ensiesiintymisensä vuonna 2006. Hän saavutti Yhdysvaltain riveissä CONCACAF Gold Cupin voiton vuonna 2007. Hän on pelannut jalkapallon maailmanmestaruuskilpailuissa vuonna 2010. Hän pelasi turnauksessa neljä ottelua, kaikissa täydet minuutit, ja teki yhden maalin, 2–2-tasoitusmaalin alkulohko-ottelussa Sloveniaa vastaan. Kaikkiaan Bradley on pelannut 140 maaottelua ja tehnyt niissä 17 maalia.


title: Michael Bradley

text: Bradleyn isä Bob on Yhdysvaltain maajoukkueen entinen päävalmentaja.


title: Jeff Malone

text: Jeffrey Nigel ”Jeff” Malone (s. 28. kesäkuuta 1961) on yhdysvaltalainen koripalloilija. Hän syntyi Alabaman Mobilessa ja pelasi ennen ammattilaisuraansa yliopistotasolla Mississippi Statessa.


title: Jeff Malone

text: Malone pelasi vuosina 1983–1990 Washington Bulletsissa, jonka jäsenenä hän oli kahdesti tähdistöottelijana. Hänen myöhemmät seuransa olivat Utah Jazz (1990–1994), Philadelphia 76ers (1994–1996) ja Miami Heat (1996).


title: Jeff Malone

text: Malone on 1,93-metrinen.


title: Kyle Sullivan

text: Kyle Russell Sullivan (s. 24. syyskuuta 1988) on yhdysvaltalainen näyttelijä. Hänet tunnetaan varsinkin Larryn roolista Foxin televisiosarjassa "The War at Home" (2005–2007).


title: Kyle Sullivan

text: Sullivanilla oli vuosina 2000–2003 myös rooli (Dabney Hooper) televisiosarjassa "Veljemme on nero".


title: Dean Collins

text: Dean Richard Collins (s. 30. toukokuuta 1990) on yhdysvaltalainen näyttelijä. Hänet tunnetaan erityisesti Miken roolista Foxin televisiosarjassa "The War at Home" (2005–2007).


title: Dean Collins

text: Collins on ollut kolmesti ehdolla Young Artist -palkinnon saajaksi.


title: Logan Lerman

text: Logan Wade Lerman (s. 19. tammikuuta 1992) on yhdysvaltalainen näyttelijä. Hänet tunnetaan muun muassa nimiroolistaan elokuvissa "" (2010) ja "" (2013).


title: Logan Lerman

text: Lerman syntyi Beverly Hillsissä, Kaliforniassa Larry Lermanille ja Lisa Goldmanille, joka on nykyään hänen managerinsa. Hänellä on kaksi sisarusta, Lindsey ja Lucas. Uskonnoltaan Lerman on juutalainen.


title: Logan Lerman

text: Lerman on esiintynyt vuodesta 2000 lähtien lukuisissa elokuvissa, kuten "Patriot" (2000), "John Grishamin maalattu talo" (2003), "Perhosvaikutus" (2004), "Huuhkajat" (2006), "Numero 23" (2007), "" (2007), "Meet Bill" (2008), "Gamer" (2009), "Tule omakseni" (2009), "Kolme muskettisoturia" (2011), "Elämäni seinäruusuna" (2012), "Noah" ja "Fury" (2014).


title: Logan Lerman

text: Vuonna 2010 ensi-iltansa saaneessa fantasiaelokuvassa "" Lerman pääsi ensimmäistä kertaa esiintymään pääroolissa.


title: Logan Lerman

text: Lerman on saanut uransa aikana kolme Young Artist -palkintoa.


title: Logan Lerman

text: Lerman tutustui sarjassa "Jack & Bobby" näyttelijätoveriinsa Dean Collinsiin, jonka kanssa hän on pysynyt ystävinä. He tekivät vuosina 2006–2007 yhdessä YouTubeen lyhytelokuvia nimellä ”monkeynuts1069”, ja soittavat yhtyeessä nimeltä Indigo muusikko Daniel Pashmanin kanssa. Lerman soittaa muun muassa pianoa ja kitaraa.


title: Space Fury

text: Space Fury on vuonna 2000 ensi-iltansa saanut kanadalainen science fictionelokuva. Sen ohjasi Eli Necakov ja käsikirjoitti Vincent Monton. Pääosaa esitti Michael Paré.


title: Raija Kerppo

text: Raija Kerppo (s. 22. elokuuta 1961 Turussa) on suomalainen pianotaiteilija. Hän on antanut monia soolokonsertteja sekä Suomessa että ulkomailla ja esiintynyt lukuisten sinfonia- ja kamariorkestereiden solistina.


title: Raija Kerppo

text: Kerppo aloitti pianonsoiton opiskelun Turun konservatoriossa ja jatkoi opintojaan Sibelius-Akatemiassa professori Erik T. Tawaststjernan oppilaana. Hän on täydentänyt opintojaan myös Martin Caninin johdolla New Yorkin Juilliard Schoolissa. Taiteilijanuransa ohella Kerppo toimii nykyisin Lahden ammattikorkeakoulun musiikin lehtorina.


title: Raija Kerppo

text: Kerppo on esiintynyt varsin usein viulutaiteilija Pekka Kuusiston ja hänen veljensä Jaakko Kuusiston kanssa. He ovat yhdessä soittaneet lukuisia resitaaleja niin Suomessa kuin ulkomailla, mm. Bergenissä, Lontoossa ("Wigmore Hall"), Pariisissa ("Chatelet"), Chicagon Ravinia-festivaaleilla ja Bremenissä. Kerppo on esiintynyt myös monissa sinfonia- ja kamarimusiikkilevytyksissä. Kamarimusiikkia Kerppo on levyttänyt muun muassa Kaija Saariketun ja Pekka Kuusiston kanssa. Turun kaupunginorkesterin kanssa levytetty Selim Palmgrenin viides pianokonsertto sai vuonna 1990 Yleisradion vuoden parhaan kotimaisen äänitteen palkinnon. Pekka Kuusiston kanssa vuonna 1997 levytetty Prokofjevin sonaatti nro 2 viululle ja pianolle oli myös kansainvälinen arvostelumenestys.


title: Raija Kerppo

text: Kerppo on ollut naimisissa pianisti Olli Mustosen kanssa. Hänen nykyinen puolisonsa on kontrabasisti Jukka Nuuttila.


title: 21 grammaa

text: 21 grammaa () on vuonna 2003 ensi-iltansa saanut yhdysvaltalainen draamaelokuva, jonka on ohjannut Alejandro González Iñárritu. Sen on käsikirjoittanut Guillermo Arriaga. Elokuvan pääosia esittävät Sean Penn, Benicio del Toro ja Naomi Watts. Se on toinen osa Iñárritun ja Arriagan ”kuolemantrilogiaa”, johon kuuluvat myös elokuvat "Amores perros" (2003) ja "Babel" (2006). "21 grammaa" kertoo kohtalokkaan auto-onnettomuuden seurauksista, ja seuraa useita eri juonenpalasia esittäen ne epälineaarisessa järjestyksessä.


title: 21 grammaa

text: "21 grammaa" sai ensi-iltansa 26. joulukuuta 2003. Elokuva sai myönteisen vastaanoton ja se oli yksi vuoden 2003 parhaiten arvostelluista elokuvista. Se sai kaksi Oscar-ehdokkuutta parhaasta naispääosasta ja miessivuosasta. Lisäksi elokuva keräsi muun muassa neljä Bafta-ehdokkuutta ja kaksi SAG-ehdokkuutta.


title: 21 grammaa

text: "21 grammaa" sai hyvän vastaanoton. Rotten Tomatoes -sivustolla 80% kriitikoista antoi sille positiivisen arvostelun keskimääräisellä arvosanalla 7,5 perustuen 178 arvosteluun.


title: 21 grammaa

text: Vuoden 2004 Oscar-gaalassa Naomi Watts sai parhaan naispääosan ehdokkuuden ja Benicio del Toro oli ehdolla miessivuosan palkintoon. Lisäksi he saivat SAG-ehdokkuudet samoissa kategorioissa. "21 grammaa" oli ehdolla viiteen Bafta-palkintoon parhaasta naispääosasta, leikkauksesta, alkuperäisestä käsikirjoituksesta ja sekä del Toro että Sean Penn olivat ehdolla parhaasta miespääosasta.


title: William W. Loring

text: William Wing Loring (4. joulukuuta 1818 – 30. joulukuuta 1886) oli etelävaltioiden kenraali Yhdysvaltain sisällissodassa.


title: William W. Loring

text: Loring syntyi Wilmingtonissa Pohjois-Carolinassa. Hänen perheensä muutti St. Augustineen Floridaan kun hän oli 14-vuotias, jolloin hän liittyi Floridan miliisiin ja osallistui taisteluun seminole-intiaaneja vastaan. Hän karkasi taistelemaan Texasin itsenäisyyssodassa, mutta hänen isänsä haki hänet kotiin. Hän otti tämän jälkeen osaa toiseen seminolisotaan ja yleni aliluutnantiksi. 1837 Loring meni kouluun Alexandriaan Virginiaan ja Georgetownin yliopistoon 1837. 1843 hänet valittiin Floridan edustajainhuoneeseen ja 1845 Floridan senaattiin.


title: William W. Loring

text: Loring lähti 1846 Meksikon–Yhdysvaltain sotaan Mounted Rifles -nimisessä yksikössä, ja yleni majuriksi ennen kuin osallistui yhteenkään taisteluun. Hänen rykmenttinsä oli mukana useimmissa taistelussa, ja hän haavoittui kolme kertaa. Hyökkäyksessä Mexico Cityyn luoti pirstoi hänen käsivartensa, ja se jouduttiin myöhemmin amputoimaan. Hänet ylennettiin väliaikaiseksi everstiluutnantiksi ja sitten everstiksi.


title: William W. Loring

text: Vuonna 1849 Loring komennettiin Oregonin territorioon, jossa hän palveli kaksi vuotta. Sitten hänet siirrettiin komentajaksi rajaseudulle, jossa oli viisi vuotta ja osallistui taisteluihin intiaaneja vastaan. Hän kahakoi mm. comanchien, apassien ja kiowien kanssa. Joulukuussa 1856 hänet ylennettiin everstiksi 38-vuotiaana, nuorimpana Yhdysvaltain armeijassa. 1859 hän lähti Euroopan kiertomatkalle, ja opiskeliKrimin sodan taktiikoita.


title: William W. Loring

text: Yhdysvaltain Sisällissodan alussa Loring erosi Unionin armeijasta, ja liittyi etelävaltioiden armeijaan. Hän yleni nopeasti prikaatinkenraaliksi, ja puolusti läntistä Virginiaa George B. McClellanilta, joka toimi Ohiossa. Loring palveli Vicksburgin sotaretkellä, ja joutui eroon muusta armeijasta Champion Hillin taistelussa. Hän marssi tämän jälkeen etelään, liittyi Joseph E. Johnstonin joukkoihin ja palveli tämän ja Leonidas Polkin alaisena. Hän komensi armeijaa päivän kun Polk kaatui Pine Mountainin taistelussa, kunnes Alexander P. Stewart korvasi hänet. Hän haavoittui Ezra Churchin taistelussa, ja oli sivussa Atlantan valtaukseen saakka. Tämän jälkeen Loring osallistui taisteluihin Nashvillessä, Carolinoissa ja Franklinissa.


title: William W. Loring

text: Sisällissodan jälkeen Loring palveli noin 50 muun konfederaation ja unionin veteraanin kanssa Egyptissä. William Tecumseh Sherman oli suositellut veteraaneja Ismail paššalle. Loringista tuli Egyptin armeijan tarkastaja, ja hän auttoi modernisoimaan armeijan. Hän sai komentoonsa maan rannikkopuolustuksen, ja johti Egyptin hyökkäystä Abessiniaan Ratib paššan esikuntapäällikkönä. 1878 hän ja muut amerikkalaisupseerit erotettiin, osittain taloudellisten syiden takia. Loringista oli tullut Egyptin armeijan kenraalimajuri eli Fereek pašša.


title: William W. Loring

text: Sodan jälkeen Loring kirjoitti kirjan "A confederate soldier in Egypt" Egyptin kokemuksistaan. Hän kuoli New Yorkissa ja hänet on haudattu Loringin puistoon Woodlawnin hautausmaalle St. Augustineen Floridaan.


title: The Mist – usva

text: The Mist – usva () on vuonna 2007 ensi-iltansa saanut yhdysvaltalainen tieteiskauhuelokuva, jonka on ohjannut Frank Darabont. Elokuva joka pohjautuu Stephen Kingin pienoisromaaniin "Usva". Elokuvan pääosissa esiintyvät Thomas Jane, Marcia Gay Harden, Laurie Holden, Andre Braugher ja Toby Jones.


title: The Mist – usva

text: Elokuvassa raju myrsky iskee pikkukaupunkiin Mainen osavaltiossa. Rajun myrskyn jälkeen koko kaupunki peittyy sumuun. Joukko ihmisiä jää loukkuun pieneen elintarvikemyymälään, mukanaan taiteilija David Drayton ja hänen viisivuotias poikansa Billy. Pian ihmiset huomaavat, että usvan varjoissa liikkuu verenhimoisia olioita toisesta ulottuvuudesta.


title: Brian Martin

text: Brian Martin (s. 19. tammikuuta 1974 Stanford, Kalifornia, Yhdysvallat) on yhdysvaltalainen ohjaskelkkailija. Martin aloitti uransa vuonna 1988, ja hän on kuulunut maajoukkueeseen vuodesta 1994 lähtien. Hän on menestynyt parhaiten parikilpailussa, missä hän on voittanut kaksi mitalia olympialaisissa ja peräti kahdeksan mitalia MM-kisoissa. Martin ei ole kuitenkaan voittanut yksissäkään arvokisoissa, vaan hän on joutunut tyytymään hopea- tai pronssimitaleihin. Martin on ollut Mark Grimmetten parina jo pitkään, ja he ovat voittaneet yhdessä suurimman osan mitaleistaan.


title: George H. Steuart

text: George Hume Steuart (24. elokuuta 1828 – 22. marraskuuta 1903) oli etelävaltioiden kenraali Yhdysvaltain sisällissodassa. Hän palveli lähinnä Pohjois-Virginian armeijassa. Hänen lempinimensä oli "Marylandin Steuart", lähinnä siksi ettei häntä sekoitettaisi Jeb Stuartiin ja koska hän kannatti Marylandin eroamista Unionista.


title: George H. Steuart

text: Steuart syntyi Baltimoressa. Hän meni West Pointiin ja valmistui 37. luokaltaan 1848, mistä tuli lukuisia tulevia sisällissodan upseereja. Steuart komennettiin 2. rakuunoihin, rykmenttiin joka palveli rajaseudulla ja taisteli intiaaneja vastaan. Hän otti aktiivisesti osaa Utahin sotaan 1857–1858.


title: George H. Steuart

text: Vaikka Maryland ei eronnut unionista, Steuart oli lojaali etelälle. Hän erosi kapteenin virastaan alkuvuonna 1861 ja meni etelävaltioiden armeijaan ratsuväenkapteeniksi. Hänestä tuli pian everstiluutnantti 1. Marylandin jalkaväkeen. Hän osallistui ensimmäiseen Bull Runin taisteluun, jossa saavutti miestensä ihailun. Pian sen jälkeen hänet ylennettiin everstiksi ja hän sai rykmentin komennon. Hänet ylennettiin prikaatinkenraaliksi maaliskuussa 1862, ja hän komensi prikaatia Richard S. Ewellin divisioonassa Stonewall Jacksonin Shenandoahin laakson sotaretkellä. Hän haavoittui pahasti olkapäähän Cross Keysin taistelussa, minkä vuoksi hän oli toimintakyvytön toukokuuhun 1863.


title: George H. Steuart

text: Kun Steuart palasi armeijaan Robert E. Lee antoi hänelle komennettavaksi prikaatin Edward Johnsonin divisioonasta. Gettysburgin sotaretkellä kesäkuussa 1863, kun hänen prikaatinsa meni Marylandiin, hänen sanottiin hypänneen hevosensa selästä, seisseen päällään ja suudelleen kotiosavaltionsa maaperää. Gettysburgin taistelussa Steuartin miehet yrittivät epäonnistuen useita kertoja saada haltuunsa Culpin kukkulan pohjoisvaltioiden joukoilta. Seuraavana vuonna hän osallistui Wildernessin taisteluun. Sitten hän joutui miltei koko prikaatinsa kanssa sotavangeiksi "muulinkenkä"-ulkonemassa Spotsylvanian taistelussa. Riidanhaluinen Steuart kieltäytyi puristamasta kättä sotaa edeltävän ystävänsä Winfield Scott Hancockin kanssa. Hänet lähetettiin sotavankina Charlestoniin Etelä-Carolinaan ja vangittiin myöhemmin Hilton Headiin. Steuart vapautui vankienvaihdossa myöhemmin kesällä 1864, ja hän palasi Pohjois-Virginian armeijaan. Hän komensi George Pickettin divisioonan prikaatia Petersburgin piirityksen aikana ja osallistui Five Forksin ja Sayler's Creekin taisteluihin ennen kuin antautui Appomattoxin käräjätalolla muun Pohjois-Virginian armeijan kanssa.


title: George H. Steuart

text: Sodan jälkeen Steuart palasi Marylandiin, missä hän viljeli maata ja komensi Marylandin-divisioonaa Yhdistyneissä konfederaation veteraaneissa. Hän kuoli 75-vuotiaana South Riverissä Marylandissa. Hänet on haudattu Green Mountin hautausmaahan Baltimoreen.


title: Kinski

text: Kinski on muun muassa seuraavien henkilöiden sukunimi:


title: Unreal Tournament

text: Unreal Tournament on Epic Gamesin ja Digital Extremesin kehittämä sekä GT Interactiven julkaisema ensimmäisen persoonan ammuntapeli -tyyppinen verkkopeli. Peli julkaistiin Microsoft Windowsille, Linuxille, Mac OS:lle ja OS X:lle vuonna 1999, Sega Dreamcastille vuonna 2000 ja PlayStation 2:lle vuonna 2001. Peli on osa "Unreal"-pelisarjaa ja siihen viitataan usein myös nimillä "UT99" ja "UT Classic" erotuksena useista jatko-osista. Toisin kuin aiemmin julkaistu "Unreal", samaa teknologiaa käyttänyt Unreal Tournament keskittyi internetin kautta pelattavaan moninpeliin.


title: Unreal Tournament

text: Pelillä on 93.57% arvosana Game Rankings-kerääjäsivustolla.


title: Ue

text: Ue tarkoittaa seuraavia:


title: Brandan Wright

text: Brandan Wright (s. 5. lokakuuta 1987) on yhdysvaltalainen koripalloilija. Hän syntyi Nashvillessä, Tennesseessä ja pelasi ennen ammattilaisuraansa Pohjois-Carolinan yliopistolla Chapel Hillissä.


title: Brandan Wright

text: 2,08-metrinen Wright sai NBA-varauksensa vuonna 2007. Varauksen teki itse asiassa Charlotte Bobcats mutta pelaaja siirtyi pian Golden State Warriorsiin. Sittemmin hän on edustanut myös New Jersey Netsiä vuonna 2011, Dallas Mavericksia 2011–2014, Boston Celticsiä 2014–2015, Phoenix Sunsia 2015, Memphis Grizzliesiä 2015–2018 sekä Houston Rocketsia vuodesta 2018.


title: Uy

text: Uy tarkoittaa seuraavia:


title: Clayton Snyder

text: Clayton Travis Snyder (s. 9. syyskuuta 1987) on yhdysvaltalainen näyttelijä. Hän syntyi Los Angelesissa, Kaliforniassa, Glenda Packin ja Steve Snyderin poikana. Hänellä on vanhemmat veljet Devin ja Doug.


title: Clayton Snyder

text: Snyderin tunnetuin rooli on Ethan Craft, jota hän on esittänyt televisiosarjassa "Lizzie McGuire" (2001–2004) ja elokuvassa "Lizzie McGuire: Popstar" (2003).


title: Clayton Snyder

text: Snyder valmistui Los Alamitos High Schoolista Kaliforniassa vuonna 2006 ja pääsi Pepperdinen yliopistoon. Hän pelaa vesipalloa.


title: Mynämäen vaakuna

text:
Mynämäen kunnanvaakuna eli entinen Mietoisten kunnanvaakuna on Mynämäen kunnan tunnus. Sen on suunnitellut Gustaf von Numers. Vaakunan heraldinen selitys on ”punaisessa kentässä kolme kultaista sulkakynää paaluittain”, ja se on alun perin vahvistettu Mietoisten kunnanvaakunaksi 16. lokakuuta 1961. Vaakunan sulkakynät viittaavat Mynämäen kunnan mukaan pitäjän kolmeen suurmieheen, Daniel Jusleniukseen, Maunu II Tavastiin ja Augustin Ehrensvärdiin. "Suomen kunnallisvaakunat" -teoksessa vaakuna-aiheeseen vaikuttaneeksi henkilöksi mainitaan kuitenkin vain Juslenius.
Alkuperäinen Mynämäelle 24. maaliskuuta 1960 vahvistettu vaakuna oli Olof Erikssonin suunnittelema. Sen vaakunaselitys on ”hopekentässä punainen kärki, jossa kultainen nouseva apilaristi”. Vaakuna sai aiheensa Mynämäen keskiaikaisesta kivikirkosta, jonka päätyä kärki ja apilaristi symboloivat. Vaakuna muuttui epäviralliseksi Mynämäen ja Mietoisten kuntaliitoksen astuttua voimaan 1. tammikuuta 2007, jolloin syntynyt kunta otti käyttöönsä Mynämäen nimen ja Mietoisten vaakunan.


title: Edward Johnson

text: Edward Johnson (16. huhtikuuta 1816 – 2. maaliskuuta 1873), tunnetaan myös nimellä Allegheny Johnson (joskus kirjoitetaan Alleghany), oli Yhdysvaltojen armeijan upseeri ja etelävaltioiden kenraali Yhdysvaltain sisällissodassa.


title: Edward Johnson

text: Johnson syntyi "Salisburyn tilalla" lähellä Midlothiania Chesterfield Countyssä Virginiassa, mutta hänen perheensä muutti pian Kentuckyyn. Hän meni West Pointiin ja valmistui viiden vuoden opiskelun jälkeen vounna 1830. Hän sai komennuksen 2. luutnantiksi 6. Yhdysvaltain jalkaväkeen ja ylennettiin 1. luutnantiksi alle vuodessa. Hän palveli seminolesodissa Floridassa ja sitten lännessä. Meksikon–Yhdysvaltain sodassa Johnson kunnostautui Veracruzissa, Cerro Gordossa, Churubuscossa, Molino del Reyssä ja Chapultepecissa. Hän sai kaksi väliaikaista ylennystä, majuriksi ja kapteeniksi ja palkittiin Virginian osavaltion seremoniamiekalla urheudestaan. Johnson palasi palvelukseen läntiselle rajaseudulle ja palveli Dakotan territoriossa, Kaliforniassa, Kansasissa ja mormonitutkimusmatkoilla.


title: Edward Johnson

text: Sisällissodan sytyttyä Johnson erosi Yhdysvaltain armeijasta ja liittyi etelävaltioiden armeijaan everstinä 12. Georgian jalkaväkeen 2. heinäkuuta 1861. 12. Johnson osallistui Robert E. Leen ensimmäiselle sotaretkelle läntisessä Virginiassa Rich Mountainin, Cheat Mountainin ja Greenbrier-joen taisteluissa. Hänet ylennettiin prikaatinkenraaliksi 13. joulukuuta 1861, ja sai lempinimensä komentaessaan kuutta jalkaväkirykmenttiä Allegheny Mountainin taistelussa. (Prikaatin kokoinen joukko sai suurellisen lempinimen "Army of the Northwest".)


title: Edward Johnson

text: Talvella 1861–1862 Johnsonin armeija teki yhteistyötä kenraalimajuri Thomas J. "Stonewall" Jacksonin kanssa Shenondoahin laakson sotaretken alkuvaiheissa. Johnson haavoittui pahoin luodista nilkkaan McDowellin taistelussa, minkä paraneminen kesti pitkään. Hän palasi Richmondiin toipumaan, ja pysyi siellä melkein vuoden ja oli sosiaalisesti aktiivinen. Vaikka Johnson oli raskastekoinen, karun näköinen ja karkea hahmo, joka oli poikamies vielä 47-vuotiaana, hän sai naistenmiehen maineen. Haavoittumisestaan Meksikossa hänen silmänsä nyki hallitsemattomasti, ja tämä aiheutti sen, että monet naiset luulivat hänen flirttailevan heidän kanssaan. Hän aiheutti riittävästi huomiota, jolloin hänet mainittiin Mary Chesnutin kuuluisassa päiväkirjassa.


title: Edward Johnson

text: Pohjois-Virginian armeija uudelleenorganisoitiin vuonna 1863, mikä oli seurausta Stonewall Jacksonin kuolemasta Chancellorsvillen taistelun jälkeen. Organisaatiouudistuksessa Johnson ylennettiin kenraalimajuriksi ja sai komentoonsa "Stonewall-divisioonan" kenraaliluutnantti Richard S. Ewellin toisessa armeijakunnassa. Robert E. Lee oli ollut tyytymätön edelliseen komentajaan taistelukentällä ja kutsui Johnsonin takaisin sairauslomalta ottamaan komennon.


title: Edward Johnson

text: Toukokuussa 1863 Johnson toipui riittävästi komentaakseen divisioonaansa Gettysburgin sotaretkellä. Hän tarvitsi yhä vahvan kävelykepin liikkuessaan jalan (ja tunnetusti käytti sitä miehään vastaan, joiden uskoi lintsaavan taistelussa) ja hänen miehensä nimesivät hänet "Old Clubbyksi". Matkalla pohjoiseen Pennsylvaniaan Johnson voitti unionin kenraalin Robert H. Milroyn Winchesterin toisessa taistelussa. Johnson saapui Gettysburgin taisteluun ensimmäisen päivän iltana, 1. heinäkuuta 1863. Liikkeellä, josta kiistellään yhä, Ewell ei käyttänyt hyväkseen Johnsonin divisioonaa ja hyökännyt Cemetery Hilliin välittömästi sinä iltana, vaikka se olisi saattanut olla ratkaisevaa taistelun kulun kannalta. Ristiriitaisesti Johnson kieltäytyi hyökkäämästä Culpin kukkulalle sinä iltana, mistä hän oli saanut varovaisen käskyn. Sen sijaan Johnsonin divisioona oli päävoimana taistelun toisena ja kolmantena päivänä hyökättäessä Culpin kukkulalle, kärsien huomattavia menetyksiä valloittamattomaan asemaan tehdyissä hyödyttömissä hyökkäyksissä. Syksyllä 1863 Johnsonilla oli merkittävä rooli Mine Run -sotaretkellä.


title: Edward Johnson

text: Overland-sotaretkellä 1864 Johnson menestyi hyvin Wildernessin taistelussa ja kun kenraaliluutnantti James Longstreet haavoittui vakavasti siellä, Robert E. Lee harkitsi vakavasti Johnsonia korvaavaksi armeijakunnankomentajaksi. Spotsylvanian käräjätalon taistelussa 12. toukokuuta 1864, konfederaatiom "muulinkenkä" puolustuslinjan ulkonemassa, Johnson joutui sotavangiksi miltei koko divisioonansa kanssa. Hän oli vangittuna kuukausia Morris Islandilla, Charlestonin rannikolla Etelä-Carolinassa, ja hänet vaihdettiin vapaaksi 3. elokuuta 1864. Hänet lähetettiin liittymään kenraaliluutnantti John Bell Hoodin Tennesseen armeijaan, komentamaan divisioonaa kenraaliluutnantti Stephen D. Leen armeijakunnassa. Franklin–Nashville-sotaretkellä Johnson joutui sotavangiksi uudestaan Nashvillen taistelussa 16. joulukuuta 1864. Hän vietti jälleen kuukausia sotavankina unionin vankileirissä Johnson's Islandilla Eriejärvellä. Sodan lopussa Johnson siirrettiin Old Capitolin vankilaan Washingtoniin, missä häntä syytettiin osallisuudesta jotenkin Abraham Lincolnin murhaan. Mitään raskauttavaa ei kuitenkaan ilmennyt ja hänet vapautettiin 22. heinäkuuta 1865.


title: Edward Johnson

text: Sodan jälkeen Johnson viljeli maata Virginiassa. Hän oli aktiivinen konfederaation veteraaniasioissa ja oli mukana varhaisissa yrityksissä rakentaa muistomerkki Robert E. Leelle Richmondiin. Johnson kuoli Richmondissa ja on haudattu sinne Hollywoodin hautausmaalle.


title: Vg

text: Vg tarkoittaa seuraavia:


title: Vg

text: Aihepiiriin liittyvät myös seuraavat:


title: Streets of Fire – liekehtivät kadut

text: Streets of Fire – liekehtivät kadut ("Streets of Fire") on vuonna 1984 ensi-iltansa saanut yhdysvaltalainen toimintaelokuva, jonka ohjasi Walter Hill, joka myös käsikirjoitti elokuvan yhdessä Larry Grossin kanssa. Pääosassa esiintyivät Michael Paré, Diane Lane ja Willem Dafoe.


title: Streets of Fire – liekehtivät kadut

text: Erään konsertin aikana laulaja Ellen Aimin ("Diane Lane") kidnappaa "The Bombers" moottoripyöräjengin johtaja Raven Shaddock ("Willem Dafoe"). Ellenin manageri ja poikaystävä Billy Fish ("Rick Moranis") palkkaa Ellenin entisen poikaystävän ja sotilaan Tom Codyn ("Michael Paré"), joka on juuri saapunut kaupunkiin tapaamaan siskoaan Revaa ("Deborah Van Valkenburgh"). Elleniä pidetään eräässä yökerhossa, jossa "The Bombers" pitää naista omana huvitteluna. Cody ja Billy saavat avukseen naissotilaan McCoyn pelastus operaatiota varten.


title: Streets of Fire – liekehtivät kadut

text: Elokuva tuotti hieman yli kahdeksan miljoonaa dollaria maailmanlaajuisesti, josta 5.6 miljoonaa dollaria tuotettiin Yhdysvalloissa.


title: Streets of Fire – liekehtivät kadut

text: "Video-oppaassa" vuodelta 1994 Kati Sinisalo kutsuu elokuvaa väkivaltaiseksi ja komeaksi urbaaniksi seikkailuksi ja antaa sille neljä tähteä viidestä, mikä vastaa sanallista arviota ”erinomainen”.


title: Streets of Fire – liekehtivät kadut

text: Elokuvasta julkaistiin vuonna 2008 Albert Pyunin ohjaama epävirallinen jatko-osa "Road to Hell".


title: Sol-Feace

text: Sol-Feace (myös nimellä Sol-Deace) on Wolf Teamin kehittämä ammuntapeli. Peli on julkaistu vuonna 1990 Sharp X68000:lle. Vuonna 1991 se julkaistiin myös Sega Mega-CD:lle ja vuonna 1992 Sega Mega Drivelle. Pelin musiikista vastasi Motoi Sakuraba.


title: Leena Kirstinä

text: Maria Leena Kirstinä (o.s. Horppu; s. 16. toukokuuta 1944 Valkeala) on suomalainen kirjallisuudentutkija ja suomentaja. Hänen tutkimusalansa on suomalainen nykyproosa, ja hän on Jyväskylän yliopiston kirjallisuuden professori emerita. Hän oli Eino Leinon palkinnon palkintolautakunnassa vuosina 1996 ja 1999. Kirstinä on ollut myös ylioppilastutkintolautakunnan jäsen.


title: Leena Kirstinä

text: Leena Kirstinä avioitui Väinö Kirstinän kanssa vuonna 1966, ja heille syntyi tytär. Väinö Kirstinä kuoli vuonna 2007.


title: Ian McDonald (kirjailija)

text: Ian McDonald (s. 1960) on englantilaissyntyinen, Pohjois-Irlannissa kasvanut kirjailija. Hän asuu Belfastissa vaimonsa kanssa.


title: Buzz! Hollywood Leffavisa

text: Buzz! Hollywood Leffavisa ("Buzz!: The Hollywood Quiz") on elokuvatietokilpailu, joka painottuu Hollywood -kysymyksiin. Peli sisältää myös muutamia Suomeen liittyviä kysymyksiä. Pelistä löytyy yli 100 elokuvaklippiä, sekä paljon kuvia, ääninäytteitä ja elokuvasiteerauksia. Peli julkaistiin marraskuussa 2007.


title: Buzz! Hollywood Leffavisa

text: Moninpeli


title: Buzz! Hollywood Leffavisa

text: Yksinpeli


title: Preservation Act 2

text: Preservation Act 2 on The Kinksin konsepti- ja tupla-albumi vuodelta 1974. Se on jatkoa edellisvuonna julkaistulle "Preservation Act 1" -albumille. CD-versioissa kaikki kappaleet sisältyvät yhdelle levylle.A-puoli


title: Preservation Act 2

text: B-puoli


title: Preservation Act 2

text: A-puoli


title: Persoonapronomini

text: Persoonapronominit ovat pronomineja, jotka viittaavat johonkin henkilöön tai ryhmään henkilöitä. Suomen kielen persoonapronominit ovat yksikössä "minä", "sinä", "hän" ja monikossa "me", "te" ja "he". Suomen murteissa ja puhekielessä on persoonapronomineista erilaisia variaatioita: "Minä" ja "sinä" voivat olla "mä" ja "sä", "mää" ja "sää", "mnää" ja "snää", "mie" ja "sie" tai "miä" ja "siä" puhujan kotiseudusta riippuen. "Me" ja "te" voivat olla "myö" ja "työ". "Hän" ja he korvataan joskus demonstratiivipronomineilla "se" ja "ne". Indoeurooppalaisista kielistä poiketen suomessa ja muissa uralilaisissa kielissä yksikön kolmannen persoonan pronomini ei määräydy sukupuolen mukaan. Esim. ruotsin "han" (miehestä) ja "hon" (naisesta) suomennetaan molemmat sanalla "hän" (tai murteellisesti ja puhekielisesti sanalla "se"). Esimerkiksi englannin kielessä persoonapronomineja käytetään laajemmin kuin suomessa, muun muassa joistakin esineistä ja eläimistä. Persoonapronominien käyttö ei suomenkaan kielessä ole täysin rajattu ihmisiin, vaan niitä käytetään myös esimerkiksi jumalolennoista uskonnollisessa kielessä.


title: Persoonapronomini

text: Monissa kielissä persoonapronomini vaikuttaa predikaatin muotoon. Esimerkiksi suomen, venäjän ja italian kielissä subjektina oleva ensimmäisen tai toisen persoonan persoonapronomini voidaan jättää pois, jolloin pelkkä pronominin muoto kertoo mihin persoonaan viitataan. Esimerkiksi suomessa voidaan kirjoittaa ja sanoa persoonapronominia käyttäen "minä ripustan", mutta myös ilman persoonapronominia "ripustan". Suomen murteissa ja puhekielessä pronomini kuitenkin on yleensä mukana.


title: Persoonapronomini

text: Pronomini "me" viittaa joukkoon, johon puhuja kuuluu. Puhuttelun kohde ei välttämättä kuulu tähän joukkoon.. Monarkkien kielenkäytössä se voi olla synonyymi "minä" -pronominille. Esimerkiksi Suomen rikoslaki alkaa seuraavasti:


title: Persoonapronomini

text: Pronomini "te" viittaa tiettyyn joukkoon, johon puhuteltava kuuluu, vaikka joukko itse ei olisi läsnä. Sitä käytetään myös teitittelyssä "sinä"-pronominin sijasta.


title: Judy Allen

text: Judy Allen on palkittu brittiläinen kirjailija. Hän on kirjoittanut erityisesti lapsille ja nuorille.


title: Lino Aldani

text: Lino Aldani (29. maaliskuuta 1926 – 31. tammikuuta 2009) oli italialainen tieteiskirjailija. Hän toimi World Science Fiction Associationin Italian jaoston puheenjohtajana ja useiden science fiction -lehtien päätoimittajana. Häneltä on suomennettu romaani "Jääristi" (1989) sekä joukko novelleja sf-lehdissä.


title: Wade Hampton III

text: Wade Hampton III (28. maaliskuuta 1818 – 11. elokuuta 1902) oli etelävaltioiden ratsuväenkenraali Yhdysvaltain sisällissodassa. Sodan jälkeen hän oli myös Etelä-Carolinan kuvernööri ja senaattori.


title: Wade Hampton III

text: Hampton syntyi Charlestonissa Etelä-Carolinassa Wade Hamptonin II (1791–1858) vanhimmaksi pojaksi. Hänen isänsä oli ”eversti Wade Hampton”: yksi etelävaltioiden rikkaimmista viljelijöistä (ja suurimman orjamäärän omistaja), rakuunaupseeri vuoden 1812 sodassa ja kenraali Andrew Jacksonin adjutantti New Orleansin taistelussa.


title: Wade Hampton III

text: Hampton kasvoi rikkaassa perheessä ja sai yksityisopetusta. Hänen harrastuksiaan olivat ratsastus ja metsästys. Hänet tunnettiin karhunkaatajana: hänen tiedetään tappaneen yli 80 karhua. Vuonna 1836 Hampton valmistui Etelä-Carolinan yliopistosta ja opiskeli lakia. Hampton meni kuitenkin mukaan politiikkaan ja hänet valittiin Etelä-Carolinan yleiskokoukseen 1852. Hän toimi senaattorina 1858–1861. Hamptonin isä kuoli vuonna 1858 ja hän peri valtavan omaisuuden. Siihen kuuluivat plantaasit, joiden johtoon hän oli kouluttautunut, ja yhden etelän suurimmista määristä orjia.


title: Wade Hampton III

text: Huolimatta konservatiivisista näkemyksistään eroamiseen unionista ja orjuuteen Hampton oli lainsäätäjänä vastustanut unionia ja sisällissodan alussa Hampton oli uskollinen kotiosavaltiolleen. Hän erosi senaatista ja liittyi sotamiehenä Etelä-Carolinan miliisiin. Kuitenkin Etelä-Carolinan kuvernööri vaati, että Hampton hyväksyy everstin arvon, vaikka hänellä ei lainkaan ollut sotilaskokemusta. Hampton järjesti ja osittain rahoitti yksikön nimeltä "Hamptonin legioona", joka käsitti kuusi komppaniaa jalkaväkeä, neljä komppaniaa ratsuväkeä ja tykistöpatterin. Hän rahoitti henkilökohtaisesti kaikki aseet legioonalle.


title: Wade Hampton III

text: Huolimatta melko korkeasta 42 vuoden iästään ja sotilaskokemuksen puutteesta Hampton oli luontainen ratsuväen mies – urhea ja loistava hevosmies. Hän oli toinen niistä kahdesta upseerista, jotka ylennettiin kenraaliluutnanteiksi ratsuväessä. Toinen oli Nathan Bedford Forrest.


title: Wade Hampton III

text: Hampton oli ensimmäisessä taistelussaan heinäkuussa 1861 ensimmäisessä Bull Runin taistelussa, jossa hän levitti divisioonansa ratkaisevalla hetkellä antaen näin Thomas J. "Stonewall" Jacksonin prikaatille aikaa saapua kentälle. Hampton haavoittui viidesti sodan aikana; ensimmäisen kerran johtaessaan hyökkäystä Unionin tykistöasemaa vastaan, kun luoti raapaisi hänen otsaansa.


title: Wade Hampton III

text: Hampton ylennettiin prikaatinkenraaliksi 23. toukokuuta 1862, kun hän komensi prikaatia Stonewall Jacksonin divisioonassa Pohjois-Virginian armeijassa. Virginian niemimaan sotatoimiin liittyneessä Seven Pinesin taistelussa 31. toukokuuta 1862 hän haavoitti pahasti jalkansa, mutta pysyi hevosensa selässä, yhä tulen alla. Hampton palasi palvelukseen johtamaan prikaatia Seven Daysin taisteluihin, vaikka prikaati ei joutunut merkittäviin yhteenottoihin.


title: Wade Hampton III

text: Peninsula-kampanjan jälkeen kenraali Robert E. Lee järjesteli uudestaan ratsuväkeään divisioonaksi J. E. B. Stuartin komentoon, joka valitsi Hamptonin vanhimmaksi alaisekseen, komentamaan yhtä kahdesta ratsuväenprikaatistaan. Talvella 1862 Fredericksburgin taistelussa Hampton johti ratsuväen ryöstöretkien sarjaa vihollislinjojen taakse, ja kaappasi lukuisia vankeja ja tarvikkeita kärsimättä yhtään tappiota ja ansaiten kiitokset kenraali Leeltä. Chancellorsvillen taistelussa Hamptonin prikaati oli sijoitettu etelään James-joelta eikä ollut mukana taistelussa.


title: Wade Hampton III

text: Gettysburgin kampanjassa Hampton haavoittui lievästi Brandy Stationin taistelussa, sodan suurimmassa ratsuväentaistelussa. Hänen prikaatinsa otti sen jälkeen osaa Stuartin villiin seikkailuun koillisessa, heilui unionin armeijan ympäri ja menetti yhteyden Leehen. Stuart ja Hampton saavuttivat Gettysburgin lähiseudun myöhään 2. heinäkuuta 1863. Juuri kaupungin ulkopuolella, Hampton kohtasi unionin ratsuväkimiehen, joka osoitti häntä kiväärillä 200 jaardin päästä. Hampton hyökkäsi sotilaan kimppuun ennen kuin tämä ehti laukaista kiväärinsä, mutta toinen sotilas iski häntä sapelilla yllättäen takaraivoon. 3. heinäkuuta Hampton johti ratsuväen hyökkäystä itään Gettysburgista yrittäen häiritä unionin selusta-alueita, mutta törmäsi unionin ratsuväkeen. Hän sai kaksi uutta sapelinhaavaa päänsä etupuolelle, mutta jatkoi taistelua, kunnes sirpale haavoitti lantion. Hänet vietiin takaisin Virginiaan samassa ambulanssissa kuin kenraali John Bell Hood.


title: Wade Hampton III

text:
3. elokuuta 1863 Hampton ylennettiin kenraalimajuriksi ja hän sai ratsuväen divisioonan komentoonsa. Hänen Gettysburgissa saamansa haavat parantuivat hitaasti, eikä hän varsinaisesti palannut palvelukseen kuin vasta marraskuussa. Overland-sotaretkillä 1864 Stuart kaatui Yellow Tavernin taistelussa ja Hampton sai ratsuväen armeijakunnan komentoonsa 11. elokuuta 1864. Hän kunnostautui uudessa asemassaan verisessä Trevilian Stationin taistelussa, voitti Philip Sheridanin ratsuväen eikä todellisuudessa hävinnyt yhtään ratsuväentaistelua sodan lopussa. Marraskuussa Hampton johti "Lihapihvien ryöstöretkeä", missä hänen joukkonsa veivät 2400 päätä karjaa ja 300 vankia vihollislinjojen takaa.
Lokakuussa 1864 lähellä Petersburgia Hampton lähetti poikansa Prestonin, luutnantin ja adjutantin viemään viestiään. Jälkeenpäin Hampton ja hänen toinen poikansa Wade IV löysivät hänen ruumiinsa. Myös Wadea ammuttiin ja hänkin kuoli pian sen jälkeen.


title: Wade Hampton III

text: Kun Leen armeija joutui pullonkaulaan Petersburgin piirityksessä tammikuussa 1865, Hampton palasi Etelä-Carolinaan värväämään lisää sotilaita. Hänet ylennettiin kenraaliluutnantiksi 14. helmikuuta 1865. Hän antautui unionille Joseph E. Johnstonin Pohjois-Carolinan armeijan kanssa. Hampton oli vastentahtoinen antautumaan. Hänen kotinsa Millwoodissa lähellä Columbiaa Etelä-Carolinassa oli poltettu, hänen tavaransa oli viety unionin joukkojen tarvikkeiksi ja hänen orjansa vapautettu. Ymmärrettävästi katkerana Hampton oli Menetetty asia-liikkeen alkuperäisiä edustajia kenraali Jubal Earlyn rinnalla, yrittämässä selittää pois konfederaation häviötä sodassa. Hampton oli erityisen vihainen, kun mustat Unionin joukot saapuivat valtaamaan hänen kotiosavaltiotaan.


title: Wade Hampton III

text: Sodan jälkeen Hampton oli yksi republikaanien jälleenrakentamispolitiikan suurimpia vastustajia etelävaltioissa. Vuonna 1876 hänet valittiin Etelä-Carolinan kuvernööriksi. Hänet tunnettiin kotiosavaltionsa "pelastajana", sillä hän voitti vaaleissa radikaalin republikaanin Daniel Henry Chamberlainin. Hänet valittiin virkaan toisen kerran vuonna 1878. Seuraavana vuonna hän erosi virasta päästyään Yhdysvaltain senaattiin, jossa hän oli vuoteen 1891. Vuosina 1893–1897 hän työskenteli rautatiekomissiossa. Vuonna 1899 hänen kotinsa Columbiassa Etelä-Carolinassa tuhoutui tulipalon seurauksena, ja vanhana miehenä hänellä oli vain rajallisesti rahaa ja keinoja saada uusi asunto. Protestien jälkeen hänen ystävänsä kuitenkin rahoittivat hänelle uuden asunnon.


title: Wade Hampton III

text: Hampton kuoli Columbiassa ja hänet on haudattu Trinityn katedraalin kirkkomaahan.


Jääkiekon maailmanmestaruuskilpailut 1985 oli 50. jääkiekon MM-kilpailut. Ne järjestettiin Tšekkoslovakiassa, Prahassa. Kisat alkoivat 17. huhtikuuta ja loppuivat 3. toukokuuta.


title: Jääkiekon maailmanmestaruuskilpailut 1985

text: Maailmanmestaruuden voitti isäntämaa Tšekkoslovakia kuudennen kerran. Hopeaa sai Kanada ja pronssia Neuvostoliitto. Ruotsin sijoitus oli kuudes - huonoin sitten vuoden 1937 kilpailuiden. Kisojen yhteydessä jaettiin myös Euroopanmestaruusmitalit. Euroopan-mestaruustilastoihin laskettiin vain eurooppalaisten maiden keskenäiset kohtaamiset. EM-kultaa voitti Neuvostoliitto ennen Tšekkoslovakiaa ja Suomea.


text: Itä-Saksa putosi B-sarjaan, josta nousi Sveitsin Fribourgissa pelatussa turnauksessa Puola. C-sarjan voitti isäntäjoukkue Ranska


text: Mitalisarjaan lähdettiin nollilta.


text: Suluissa alkusarjan keskinäiset ottelut, joilla ei vaikutusta loppusarjataulukkoon.


text: Putoamissarjaan jäivät kaikki alkusarjan pisteet voimaan.


text: "alemman loppusarjan" ottelut kursivoitu. Itä-Saksa putosi B-sarjaan.


text: EM-taulukko laskettiin eurooppalaisten keskinäisistä alkusarjan otteluista.


text: Puola nousi A-sarjaan. Norja ja Unkari putosivat C-sarjaan.


text: Ranska ja Jugoslavia nousivat B-sarjaan.


title: Matemaattinen biologia

text: Matemaattinen biologia eli biomatematiikka on tieteidenvälinen tutkimusala, joka pyrkii mallintamaan biologisia prosesseja matemaattisin menetelmin. Matemaattisilla malleilla on sovelluksia muun muassa solu- ja molekyylibiologiassa, fysiologiassa ja populaatioekologiassa. Differentiaaliyhtälöt, osittaisdifferentiaaliyhtälöt, differenssiyhtälöt ja stokastiset yhtälöt ovat esimerkkejä biologisia prosesseja kuvaavissa malleissa käytetyistä menetelmistä.


title: Toivo elää

text: Toivo elää () on vuonna 1998 ensi-iltansa saanut yhdysvaltalainen romanttinen draamaelokuva, jonka ohjasi Forest Whitaker ja käsikirjoitti Steven Rogers. Pääosassa esiintyivät Sandra Bullock, Harry Connick Jr. ja Gena Rowlands.


title: Toivo elää

text: Elokuvan näyttelijöistä Mae Whitman palkittiin Young Artist -palkinnolla parhaana alle 10-vuotiaana elokuvanäyttelijänä.


title: Toivo elää

text: Birdee Pruittilla ("Sandra Bullock") on elämä jota monet ihmiset kadehtisivat, mutta kun hänen paras ystävätär paljastaa pitkään jatkuneen seksisuhteen Birdeen aviomieheen Billiin ("Michael Paré"). Shokeerattu Birdee pakkaa kamppeensa ja matkaa tyttärensä Bernicen ("Mae Whitman") kanssa synnyinkaupunkiinsa boheemisen äitinsä ("Gena Rowlands") luokse. Kaupunkinsa entisenä kauneuskuningattarena ja suosittuna huutosakin johtajana Birdeellä on kestämistä katkerien lapsuuskaverien kipakoissa kommenteissa. Edes töitä ei tahdo löytyä Birdeelle, jolta koulutus on jäänyt väliin. Lisäksi täytettyjä elukoita keräilevä äiti koettaa tyrkyttää hänelle junttimaista, mutta komeaa naapurin timpuria Justinia ("Harry Connick Jr."), jota Birdee ei kerta kaikkiaan voi sietää.


title: Ruutuvihko

text: Ruutuvihko on julkinen taideteos Oulun Laanilan kaupunginosassa Laanilan yläasteen ja lukion julkisivussa. Teoksen on tehnyt taidemaalari ja taidegraafikko Veikko Törmänen vuonna 2002. Mitoiltaan 450 × 450 × 20 cm teoksen materiaaleina on käytetty betonia, silikaattimaalia ja happoteräsverkkoa ja sen toteutuksessa on yhdistetty erilaisia tekniikoita ja muotoja.


title: Ruutuvihko

text: Teos sijoittuu valkoiseen neliönmuotoiseen seinäelementtiin ympyrän muotoon. Valkoisen seinäelementin päällä olevasta pinnasta nousee teräslankaverkko ja teräslankaverkon alle on maalattu perusväreistä rakentuva ruudukko. Eri kulmista ja etäisyyksiltä katsottuna väriruudut ja teräslankaverkko leikkaavat toisiaan eri tavoilla. Teos reagoi myös voimakkaasti valaistuksen muutoksiin, ja valojen ja varjojen muutoksien ansiosta se on päivän jokaisena hetkenä ja eri näkökulmista katsottuna erilainen.


title: Ruutuvihko

text: Taiteilija on itse todennut teoksestaan: ”Jokaisella nuorella on oma yksilöllinen lähtöruutunsa, josta hän ponnistaa elämään. Toisaalta vihko on oppilaille myös tärkeä työskentelyväline, jota he käyttävät lähes päivittäin. Teos on olemukseltaan optimistinen ja väreiltään pirteän iloinen, ja sen on tarkoitus tuoda virtaa ankeaankin päivään.”


title: Ruutuvihko

text: Teos sijaitsee osoitteessa Hintantie 66.


title: Max Barry

text: Max Barry (s. 18. maaliskuuta 1973) on australialainen kirjailija. Hän asuu Melbournessa vaimonsa ja tyttärensä kanssa, ja työskenteli Hewlett-Packardilla ennen ryhtymistään kirjailijaksi. Globalisaatiota arvostelevan kirjansa "Jennifer Valtiovalta" (eng. "Jennifer Government") pohjalta Barry laati internetiin "Jennifer Government: NationStates"-nimisen valtiosimulaation, jossa voi luoda oman valtion.


title: Maa (Aikakoneen albumi)

text: Maa on Aikakoneen kolmas studioalbumi, joka julkaistiin 8. lokakuuta 1998 levymerkillä BMG Finland. Se ylsi Suomen virallisen listan sijalle seitsemän. Albumilta julkaistu single ”Anna mun bailaa” debytoi Suomen virallisen listan ensimmäisellä sijalla, jolla se vietti yhteensä 8 viikkoa.


title: Maa (Aikakoneen albumi)

text: Soundin Mika Junna antoi albumille kolme tähteä viidestä. Hän sanoi albumin olevan yhtyeen siihenastisista ehein ja harkituin kokonaisuus.


title: Diary of Dreams

text: Diary of Dreams on saksalainen darkwavea soittava yhtye. Yhtyeen perustaja ja johtohahmona toimiva Adrian Hates on tuottanut suurimman osan yhtyeen albumeista itse. Hän käyttää kokonaista bändiä lähinnä kiertueilla.


title: Diary of Dreams

text: Adrian Hates oli alun perin klassisen koulutuksen saanut pianisti ja kitaristi, ja toimi Garden of Delight -yhtyeen basistina. Hän aloitti Diary of Dreams -projektinsa 1980-luvun loppupuolella. Hän nimesi yhtyeen aiemmin tekemänsä samannimisen kitarasävellyksen mukaan. Ensimmäinen albumi, 'Cholymelan', ilmestyi 1994 Dion Fortune-levymerkiltä.


title: Diary of Dreams

text: Levyn saavuttaman menestyksen myötä Adrian perusti oman levymerkkinsä Accession Recordsin, ja julkaisi sen kautta monia albumeita vuosien saatossa. Tämä auttoi vakaan kuulijakunnan saavuttamisessa. Toinen albumi 'End of Flowers' julkaistiin 1996, ja se jatkoi debyyttilevyn darkwave-tyylistä äänimaisemaa. 'Bird Without Wings' ilmestyi seuraavana vuonna, tätä seurasi kokeellisempi 'Psychoma?' vuonna 1998.


title: Diary of Dreams

text: 1999 julkaistiin ensimmäinen kokoelmalevy 'Moments of Bloom', joka sisälsi kaikilta aiemmilta albumeilta 2 uudelleenmiksattua versiota. Seuraavat kaksi levyä, 'One of 18 Angels' ja 'Freak Perfume' (sekä EP 'PaniK Manifesto') käyttivät aiempaa enemmän elektronisia rytmejä, ja toivat yhtyeelle laajempaa tuntemusta kerättyään soittoaikaa medioissa.


title: Diary of Dreams

text:
Vuoden 2004 julkaisu 'Nigredo' oli uskollisempi ensimmäisten levyjen tyylille, mutta sisälsi silti uudempia dance-tyylisiä vaikutteita.
Nigredon kappaleet julkaistiin myöhemmin liveversioina CD:llä 'aLive' ja DVD:llä 'Nine In Numbers'. Vuonna 2007 ilmestyi 'Nekrolog 43'. Se oli tyyliltään aiempia julkaisuja laaja-alaisempi. Uusin Diary of Dreamsin albumi '(Elegies in Darkness)' julkaistiin 2014.


title: Kangashäkki

text: Kangashäkki on kylä Uuraisten kunnassa, Keski-Suomessa. Kangashäkissä on noin 870 asukasta. Kangashäkin postinumero on 41290. Kangashäkki on Uuraisten kunnan itäisin kylä ja rajoittuu valtatiehen 4. Kangashäkin naapurikylät ovat Äänekoskella sijaitsevat Honkola ja Koivistonkylä ja Laukaan puolella Vehniä. Kangashäkin osia ovat muun uassa Kangashäkki, Savimaa, Visala, Rantala, Vellilä, Hirvaskylä ja Puntavuori.


title: Kangashäkki

text: Kangashäkki on Uuraisten kunnan itäisin kyläkunta ja on siten Uuraisten, Äänekosken ja Laukaan rajalla. Kangashäkistä on matkaa itse Uuraisten kirkonkylälle noin 15 km, Äänekoskelle 10 km, Jyväskylän lentoasemalle 13 km ja Jyväskylään 30 km. Helsinkiin ja Ouluun matkaa kestyy kumpaankin noin 300 km.


title: Kangashäkki

text: Kulkuyhteydet joukkoliikenteellä ovat hyvät, johtuen sijainnista nelostien varrella. Jyväskylään ja Äänekoskelle pääsee arkena ja sunnuntaina noin 20 kertaa päivässä, Jyväskylän lentoasemalle noin 5 kertaa päivässä, Suolahteen 3 kertaa päivässä, Uuraisille 2 kertaa päivässä ja Haapamäelle kerran päivässä. Lisäksi yhteyksiä Helsinkiin ja Ouluun on useita kertoja päivässä ja Rovaniemelle kerran päivässä. Liikenteen hoitaa pääasiassa Jyväskylän liikenne, Keski-Suomen liikenne, Pohjolan matka ja Eskelisen Lapin linjat.


title: Kangashäkki

text: Kangashäkissä palvelee peruskoulu, joka kattaa esiopetuksen ja luokat 1-6, yläasteen opiskelijat kuljetetaan Uuraisille. Kylällä on Parma-betonitehdas. Siellä sijaitsee myös Aki Palsanmäen huutokauppa.


title: Iltasatu

text: Iltasatu on illalla luettavaa tekstiä. Useimmiten sanaa käytetään lapsille ennen nukkumaan menoa ääneen luetusta tai kerrotusta sadusta tai tarinasta. Iltasatu saattaa olla jatkokertomus, joka jatkuu seuraavana iltana. Iltasadun tarkoituksena on usein rauhoittaa lapsi valmiiksi nukahtamaan. Arabialaisen Tuhannen ja yhden yön satujen kehyskertomuksessa tarinat ovat iltasadun kaltaisia.


title: John Brunner

text: John Killian Houston Brunner (s. 24. syyskuuta 1934 – 26. elokuuta 1995) oli brittiläinen tieteiskirjailija.


title: John Brunner

text: "Parantaja" (1964) on novelleihin pohjautuva romaani, jota Brunner piti ensimmäisenä tärkeänä teoksenaan.


title: John Brunner

text: Brunner on voittanut Hugo- ja BSFA-palkinnot teoksellaan "Stand on Zanzibar" (1968).


title: Kirri

text: Kirri on kaupunginosa Jyväskylässä valtatie 4:n länsipuolella. Se kuuluu Palokka-Puuppolan suuralueeseen. Alue käsittää omakotialueen lisäksi kaupallisen alueen, jossa toimii kalusteliikkeitä, taloustavaraliike, kodintekniikkaliike, huoltoasema ja pizzeria. Kirrissä oli 958 asukasta vuoden 2007 lopussa.


title: Anne Kyllönen

text: Anne Marjut Sofia Kyllönen (s. 24. toukokuuta 1959 Kuhmo) on suomalainen yleisurheilun moniottelija. Hän voitti ulkoradoilla viisiottelussa ja seitsenottelussa viisi Suomen mestaruutta ja myös kaksi pituushypyn mestaruutta. Seuratasolla hän edusti Sotkamon Jymyä.


title: Susann Sundkvist

text: Gunnevi Monica Susanne "Susann" Sundkvist (s. 8. joulukuuta 1957 Luoto) on suomalainen korkeushyppääjä. Sundkvist voitti korkeushypyssä ulkoradoilla kuusi peräkkäistä Suomen mestaruutta. Hänen ennätyksensä on 187 cm vuodelta 1976. Sundkvist paransi kuusi kertaa Suomen ennätystä vuosina 1974–1976 (175–187 cm). Seuratasolla hän edusti pietarsaarelaista Idrottsföreningen Drottia ja Kokkolan Veikkoja. Hän saavutti hopeaa nuorten alle 20-vuotiaiden Euroopan-mestaruuskilpailuissa 1975 tuloksella 186. Valmentajana hänellä toimi Göran Brunell.


title: Susann Sundkvist

text: Uransa jälkeen yleisurheilussa hän on ollut mukana SUL:n tyttöprojektin puitteissa ja ollut sen jälkeen erilaisissa maajoukkuetta avustavissa tehtävissä. Nykyisessä kotikaupungissaan Turussa valmentaa nuoria hyppääjiä.Sundkvist on nuorin korkeushypyn Suomen mestaruuden voittanut. Vuoden 1973 mestaruus tuli 15 vuoden, 8 kuukauden ja 2 päivän ikäisenä. Hän on samoin nuorin mitalisijoille sijoittunut (14 v, 8 kk, 4 pv).-->


title: Mustahuppulepinkäinen

text: Mustahuppulepinkäinen ("Malaconotus alius") on erittäin uhanalainen Uluguru-vuorilla Tansaniassa elävä varpuslintu.


title: Mustahuppulepinkäinen

text: Mustahuppulepinkäinen on kooltaan noin 22–24 cm. Lajin vatsa, selkä ja pyrstö ovat oliivinvihreät. Selässä ja pyrstössä on myös mustaa kuviointia. Rinta mustahuppulepinkäisellä on keltainen. Lajilla on sille tunnusomainen suuri musta "huppu" päässään. Huppu erottaa lajin muista metsissä elävistä afrikanlepinkäisistä. Lajin kutsuääni on vihellys .


title: Mustahuppulepinkäinen

text: Mustahuppulepinkäiset elävät vuoristometsien latvuskerroksissa. Laji etsii ravintoa yksin tai pareittain, mahdollisesti muodostaen sekaparvia muiden lintujen kanssa. Mustahuppulepinkäiset syövät suurikokoisia niveljalkaisia .


title: Mustahuppulepinkäinen

text: Mustahuppulepinkäiskannan kooksi arvioidaan noin 2 400 yksilöä. Suurin uhka on elinympäristön tuhoutuminen. Lintu elää Uluguru-vuorilla alueilla, joilla maanviljelys ei ole kannattavaa, joten metsien raivaaminen maanviljelyksen alta on vähentynyt. Vaikka vuoret on suojeltu, kerätään sieltä edelleen puuta polttopuiksi. Lajin uhanalaiuusluokitusta muutettiin vuonna 2017 äärimmäisen uhanalaisesta erittäin uhanalaiseksi, koska uusien arvioiden mukaan sen levinneisyysalue saattaa olla oletettua suurempi.


title: Pikkutrappi

text: Pikkutrappi ("Tetrax tetrax") on trappien heimoon kuuluva kurkilintu, joka on "Tetrax"-suvun ainoa jäsen. Lajia tavataan Etelä- ja Keski-Euroopassa sekä keskisessä Aasiassa.


title: Lauren Jackson

text: Lauren Elizabeth Jackson (s. 11. toukokuuta 1981) on australialainen, vuonna 2016 uransa lopettanut koripalloilija. Hän on pelannut muun muassa WNBA:n Seattle Stormissa kausina 2001–2012, venäläisessä Moskovan Spartakissa sekä australialaisessa Canberra Capitalsissa.


title: Lauren Jackson

text: 1,96-metrinen Jackson on saavuttanut Australian maajoukkueessa hopeaa kesäolympialaisissa 2000, 2004 ja 2008, pronssia kesäolympialaisissa 2012, kultaa maailmanmestaruuskilpailuissa 2006, pronssia MM-kilpailuissa 1998 ja 2002 sekä kultaa Kansainyhteisön kisoissa 2006.


title: Lauren Jackson

text: Alburyssä, Uudessa Etelä-Walesissa syntynyt Jackson oli WNBA:n ykkösvaraus vuonna 2001. Hän voitti WNBA:n mestaruuden kaksi kertaa. Hän oli kahdeksan kertaa WNBA:n tähdistöottelijana ja hänet valittiin kolmasti liigan arvokkaimmaksi pelaajaksi (2003, 2007, 2010).


title: Välimerenlokki

text: Välimerenlokki ("Larus audouinii") on suurikokoinen lokki, jota esiintyy Välimeren rannoilla. Laji on nimetty ranskalaisen eläintieteilijän Victor Audouinin kunniaksi.


title: Välimerenlokki

text: Linnun pituus on 48–52 cm, siipien kärkiväli 115–140 cm ja paino noin 600 g. Laji muistuttaa pienikokoista harmaalokkia mutta on hieman hoikempi, kapeasiipisempi ja lyhytpyrstöisempi. Kesäpuvussa nokka on kolmivärinen: tyvi on oranssi, keskiosa musta ja kärjessä on pieni vaalea täplä. Sukupuolet ovat samanvärisiä.


title: Välimerenlokki

text: Välimerenlokki elää melko harvinaisena Välimeren saarilla Marokosta Kyprokselle. 1960-luvun lopulla välimerenlokki oli yksi harvinaisimmista lokeista vain tuhannella parilla. Nyt laji on elpynyt ja pareja on noin 21 500, mutta se on silti uhanalaisuusluokitukseltaan silmälläpidettävä. Laji on tavattu Espoon Ämmässuolla vuonna 2007.


title: Välimerenlokki

text: Pesimäsaaret ovat tavallisesti asumattomia ja rauhallisia ulkomeren saaria ja luotoja, joilla laji pesii yleensä alle 50 metrin korkeudella merenpinnasta.


title: Välimerenlokki

text: Välimerenlokit elävät yhdyskunnissa. Pesä on maassa ja munia on kaksi tai kolme. Haudonta kestää noin neljä viikkoa ja molemmat emot osallistuvat siihen, samoin kuin poikasten hoitoon. Poikaset ovat lentokykyisiä viiden-kuuden viikon ikäisinä ja itsenäistyvät noin neljän kuukauden kuluttua.


title: Välimerenlokki

text: Laji syö pääasiassa kalaa mutta myös pieniä selkärangattomia, pikkulintuja ja kasvien osia.


title: William Jay Smith

text: William Jay Smith (22. huhtikuuta 1918 Winnfield, Louisiana – 18. elokuuta 2015 Lenox, Massachusetts) oli yhdysvaltalainen runoilija. Hän toimi maansa "Poet Laureatena" vuosina 1968–1970 ja kuului Taiteiden ja kirjallisuuden akatemiaan vuodesta 1975.


title: William Jay Smith

text: Smith julkaisi lukuisia kokoelmia ja käänsi myös muiden tekstejä. Hän syntyi pienessä Winnfieldin kaupungissa Louisianan osavaltiossa ja palveli Yhdysvaltain laivastossa vuosina 1941–1945.


title: William Jay Smith

text: Smith kirjoitti sekä aikuis- että lapsiyleisölle.


title: Taigarautiainen

text: Taigarautiainen ("Prunella montanella") on pieni rautiainen, joka pesii Pohjois-Siperiassa.


title: Etelänisolepinkäinen

text: Etelänisolepinkäinen ("Lanius meridionalis") on lepinkäisiin kuuluva lintu, joka on hyvin samanlainen isolepinkäisen ("Lanius excubitor") kanssa. Etelänisolepinkäistä tavataan Etelä-Euroopassa ja Pohjois-Afrikassa. Se on vähän pienempi ja tummempi kuin isolepinkäinen, ja suosii kuivia avomaita.


title: Etelänisolepinkäinen

text: Etelänisolepinkäinen on tavattu Suomessa ensi kerran 1981, ja sen jälkeen 2000-luvulla joitakin kertoja.


title: Hutton Gibson

text: Hutton Peter Gibson (s. 26. elokuuta 1918) on yhdysvaltalainen katolinen sedevakantistinen teoreetikko. Lisäksi hänet tunnetaan II maailmansodan veteraanina, salaliittoteoreettikkona, Jeopardy!-televisiovisailun voittajana (1968) ja isänä 11 lapselle, joista tunnetuimmat ovat näyttelijät Mel ja Donal Gibson.


title: Hutton Gibson

text: Gibson on erittäin tiukan traditionalistisen katolilaisuuden kannattaja. Hän ei tunnusta Vatikaanin II konsiilin jälkeistä katolista kirkkoa, eikä ainuttakaan konsiilin jälkeistä paavia. Pyhä istuin on siis tyhjä ("sede vacante"). Näin ollen hän ei myöskään hyväksy traditionalistisen katolilaisuuden valtavirran järjestöä eli Pyhän Pius X:n pappisveljeskuntaa, joka ei kannata sedevakantismia. Lisäksi Gibson tunnetaan eri salaliittoteorioiden puoltajana. Hänen on kyseenalaistanut holokaustin, väittänyt syyskuun 11. päivän iskujen olleen kauko-ohjauksella tehty lavastus ja Vatikaanin II konsiilin olleen "juutalaisten tukema vapaamuurarien juoni".


title: Marja-Leena Sahlsten

text: Marja-Leena Sahlsten (o.s. Larpi, s. 28. huhtikuuta 1959 Forssa) on suomalainen kiekonheittäjä. Sahlsten voitti kiekonheiton Suomen mestaruuden vuonna 1985 ja sijoittui Kalevan kisoissa yhteensä 12 kertaa kuuden parhaan joukkoon. Hän heitti ennätystuloksensa 62,00 m vuonna 1981. Tulos on myös 22-vuotiaiden Suomen ennätys. Seuratasolla hän edusti Forssan Salamaa ja Helsingin Poliisi-Voimailijoita.


title: Aavikkotulkku

text: Aavikkotulkku ("Bucanetes githagineus", aikaisemmin "Rhodopechys githaginea") on pieni peippoihin kuuluva varpuslintu. Aavikkotulkun ravintoa ovat siemenet ja erityisesti pesimäkaudella hyönteiset. Se pesii Kanariansaarilla, Pohjois-Afrikassa, Lähi-idässä ja Keski-Aasiassa.


title: Aavikkotulkku

text: Laji on nähty Suomessa ensimmäistä kertaa vuonna 2005: kesäkuussa Rovaniemellä ja heinäkuussa Mustasaaressa.


title: Kiinnitys (shakki)

text: Kiinnitys on shakkitermi, jolla tarkoitetaan tilannetta, jossa puolustava nappula ei voi siirtyä, koska se siirtyessään paljastaisi takaansa vielä arvokkaamman nappulan, jonka sitten puolustavaa nappulaa uhkaava torni, lähetti tai kuningatar voisi lyödä. Mikä tahansa nappula, kuningasta lukuun ottamatta, voidaan kiinnittää.


title: Kiinnitys (shakki)

text: Kiinnitys on ehdoton silloin, jos kiinnitetyn nappulan takana on kuningas, sillä silloin kiinnitetyn nappulan siirtäminen olisi laitonta. Jos takana on jokin muu nappula, kiinnitettyä nappulaa voi siirtää, jos on valmis uhraamaan sen takana olevan nappulan.


title: Tiina Lindgren

text: Tiina Anneli Lindgren (s. 16. kesäkuuta 1962 Turku) on suomalainen pikajuoksija, jonka päämatka oli 100 metrin aitajuoksu. Lindgren voitti matkan Suomen mestaruuden kolme kertaa. Hän saavutti SM-mitaleja myös ulkoradoilla 100 metrin juoksussa ja sisäradoilla 60 metrin aitajuoksussa ja viisiottelussa. Seuratasolla hän edusti Turun Urheiluliittoa. Lindgren juoksi 200 metrin aitajuoksun Suomen ennätyksen 27,16 s vuonna 1985. Ennätyksen rikkoi Emma Koistinen vuonna 2016.


title: Tiina Lindgren

text: Ulkoradat:


title: Godzilla vs. Mothra

text: Godzilla vs. Mothra () tai Godzilla ja Mothra on 12. joulukuuta 1992 Japanissa ensiesityksensä saanut yhdeksästoista Tōhō-studion Godzilla-sarjan elokuva. Se oli samalla ensimmäinen Heisei-kaudella tehty Godzilla-elokuva, ja viides sellainen Godzilla-elokuva, jossa esiintyi jättiläiskoihahmo Mothra. Elokuvan tarina sijoittuu vuoden 1984 "Godzilla"-elokuvan pohjustamalle uudelle jatkumolle, jossa ensimmäistä "Godzilla"-elokuvaa lukuun ottamatta muiden aiempien elokuvien sisältöä ei koskaan tapahtunut.


title: Godzilla vs. Mothra

text: Godzillan ja Mothran lisäksi elokuvassa esiintyivät Kosmos-keijut ja Battra. Lisäksi Megumi Odaka esitti kolmannen kerran Miki Saegusaa, mikä oli ensimmäinen kerta, kun henkilöhahmo on esiintynyt useammassa kuin kahdessa Godzilla-elokuvassa.


title: Godzilla vs. Mothra

text: "Godzilla vs. Mothraa" varten säveltäjä Akira Ifukube nosti Mothran tunnusmusiikin tempoa ja lisäsi jousisovituksen. Hänet palkittiin elokuvan musiikin ansiosta.


title: Godzilla vs. Mothra

text: Mereen putoaa suuri meteoriitti, joka saa meren pohjassa nukkuvan Godzillan heräämään. Samalla herää myös Musta Mothra eli Battra, jättikokoinen toukka, jonka äiti Maa loi aikoinaan suojelemaan itseään muinaiselta sivilisaatiolta. Samaan aikaan eräällä saarella tehdyt metsänhakkuut saavat sateen huuhtomaan esiin Mothran, maapallon suojelijan munan. Hakkuista vastaavan Marutomo-yhtiön johtaja kiinnostuu munasta ja käskee saarelle lähetettyä seuruetta tuomaan sen Japaniin. Kesken matkan Godzilla hyökkää munan kimppuun ja Mothra kuoriutuu. Paikalle ilmestyy Battra, joka ryhtyy taistelemaan Godzillan kanssa, jolloin Mothra pakenee takaisin saarelleen. Godzillan ja Battran taistelu vie ne mannerlaattojen väliin.


title: Godzilla vs. Mothra

text: Marutomo-yhtiön johtaja päättää valjastaa saarelta löytyneet Kosmos-keijut mainoskampanjan keulakuviksi. Keijut pyytävät apua Mothralta, joka saapuu Tokioon ja alkaa koteloitua. Godzilla nousee tulivuoresta, ja toisaalla myös Battra tulee esiin muuttuen suoraan toukasta aikuiseksi. Muodonvaihdoksen läpikäynyt Mothra alkaa taistella Battran kanssa, mutta Battra lyö sen ja alkaa sen jälkeen taistella paikalle tulleen Godzillan kanssa. Godzilla kukistaa Battran, minkä jälkeen Mothra ja Battra päättävät taistella yhdessä Godzillaa vastaan. Ne taltuttavat Godzillan ja lennättävät sen merelle, missä Godzilla lopulta surmaa Battran säteellään ennen putoamistaan mereen, jonne Mothra vangitsee sen energiakentällä. Lopuksi Mothra lentää avaruuteen torjumaan uutta meteoriittia, jonka pysäyttäminen olisi ollut Battran tehtävä.


title: Bostonin maraton

text: Bostonin maraton on vuosittainen maratonjuoksukilpailu, joka järjestetään Bostonissa, Massachusettsissa, Yhdysvalloissa huhtikuun kolmantena maanantaina. Kilpailu järjestettiin ensimmäisen kerran vuonna 1897, edellisvuoden olympiamaratonin innoittamana, ja se onkin vanhin vuosittain järjestettävä maraton – sekä yksi arvostetuimmista. Bostonin maraton kuuluu World Marathon Majors -sarjaan.


title: Bostonin maraton

text: Bostonin maratonin järjestäjänä toimii nykyään "Boston Athletic Association". Kilpailuun osallistuu vuosittain noin 20 000 juoksijaa, niin amatöörejä kuin ammattilaisiakin, kaikkialta maailmasta. Vuonna 1996, kun kilpailu järjestettiin sadannen kerran, osanottajia oli 38 000.


title: Bostonin maraton

text: Bostonin maraton käydään usein vaativissa sääolosuhteissa. Kilpailun ensimmäiset 20 kilometriä Hopkintonista Wellesleyhin juostaan Route 135 -tiellä. Sen jälkeen seuraavat Route 16 ja 30 ennen kuin saavutaan Bostonin keskustaan. Maali sijaitsee Copley Squarella. Maratonreitti sisältää ns. "Newtonin kukkulat", neljä nousua, joista viimeinen, noin kilometrin mittainen "Heartbreak Hill", alkaa noin 32 kilometrin kohdalta. Maratonin reitti ei ole Kansainvälisen Yleisurheiluliiton kilpailusääntöjen mukaan ennätyskelpoinen, sillä reitti on suora ja yhdensuuntainen sekä maali on liian paljon lähtöä alempana. Korkeuseroa lähdön ja maalin välillä on noin 146 metriä. Vuonna 2011 voimakkaassa myötätuulessa juostun kilpailun voitti Geoffrey Mutai ajalla 2.03.02 ja toiseksi juoksi Moses Mosop ajalla 2.03.06. Molemmat alittivat Haile Gebrselassien nimissä olleen virallisen maailmanennätyksen 2.03.59.


title: Bostonin maraton

text: Vuoden 2013 maratonilla räjähti kaksi pommia, vaatien kuolonuhreja ja useita loukkaantuneita.


title: Emmanuelle Claret

text: Emmanuelle Claret [klare] (30. lokakuuta 1968 Gap – 11. toukokuuta 2013 Besançon) oli ranskalainen ampumahiihtäjä ja maailmanmestari.


title: Emmanuelle Claret

text: Emmanuelle Claret’n uran paras vuosi oli 1996, jolloin hän voitti maailmancupin kokonaiskilpailun, maailmanmestaruuskilpailuista kultaa normaalimatkalla, hopeaa viestissä ja pronssia joukkuekilpailussa. Yhteensä hän voitti urallaan kolme MM-pronssia joukkuekilpailusta ja kaikkiaan viisi MM-mitalia. Claret voitti urallaan kolme maailmancupin osakilpailua, joista kaksi tuli kaudella 1995-1996 ja yksi kaudella 1993-1994. Talviolympialaisissa Claret sijoittui Naganossa 1998 viestissä kahdeksanneksi ja sprintissä 14:nneksi. Lillehammerissa 1994 hän oli sprintin 35:s. Claret lopetti uransa vuonna 2000.


title: Emmanuelle Claret

text: Claret kuoli 11. toukokuuta 2013 Besançonissa 44-vuotiaana. Hän sairasti leukemiaa.


title: Mariano Dallapè

text: Mariano Dallapè (s. 12. toukokuuta 1846 Cavedine, Trenton maakunta, Itävalta-Unkari – k. 3. huhtikuuta 1928 Stradella, Lombardia, Italia) oli tirolilainen soitinrakentaja, joka perusti vuonna 1876 maailmankuulun harmonikkatehtaan Italian Stradellaan.


title: Mariano Dallapè

text: Mariano Dallapè syntyi Brusinon kylässä Cavedinessa, joka oli tuolloin osa Itävalta-Unkariin kuulunutta Etelä-Tirolia. Hän jätti kotiseutunsa 20-vuotiaana ja alkoi työskennellä Genovassa konelämmittäjänä. Sataman laajennustöissä tapahtuneen räjähdysonnettomuuden seurauksena hän rampautui. Hän joutui palaamaan kotiseudulleen. Hänellä oli kuitenkin mukanaan vanha itävaltalainen harmonikka ja taitavana soittajana hän kykeni ansaitsemaan rahaa ja saamaan yöpymispaikkoja soittamalla majataloissa sekä maaseudulla taloissa.


title: Mariano Dallapè

text:
Harmonikka hajoili kuitenkin useasti ja Marianon korjailtua sitä aikansa tuloksena oli lähes uusi soittopeli, joka oli alkuperäistä tarkempi ja soinnillisestikin parempi. Hän ei ollut itse edelleenkään tyytyväinen soittimeensa ja hän päätti suunnitella itse paremman soittimen, josta tulikin korkealaatuinen instrumentti aikansa mittapuulla.
Dallapè perusti perheyrityksen "Fabrica Armoniche Mariano Dallapè & Figlio" 1876 Stradellassa. Yritys on ollut perustamisestaan saakka perheen hallussa. Marianon seuraajana toimi hänen poikansa Onorato, joka oli isänsä veroinen soitinrakentaja ja soittaja, mutta kuoli isänsä lailla vuonna 1928. Tämän jälkeen yrityksen johtoon tuli Marianon veljenpoika Giuseppe, joka onnistui säilyttämään ja jalostamaan tuotemerkkiä. Vuodesta 1969 yrityksen johdossa ovat olleet Giuseppen kolme poikaa Mariano, Amleto ja Fabio.


title: Mariano Dallapè

text: Suomalainen Dallapé-tanssiorkesteri otti nimensä Dallapè-harmonikan pohjalta, jollaiset orkesterin kaksi harmonikansoittajaa olivat hankkineet.


title: Mariano Dallapè

text: Stradellan kaupungin harmonikkamuseo on nimetty Mariano Dallapèn mukaan, koska hänen perustamansa yritys loi pohjan kaupungissa muutoinkin suureen merkitykseen nousseelle harmonikanrakennustoiminnalle.


title: Viljo Kuukkanen

text: Viljo Johannes Kuukkanen (29. kesäkuuta 1917 – 16. kesäkuuta 2001) oli suomalainen ay-poliitikko. Hän toimi Metallityöväen liiton sihteerinä vuosina 1951–1955 ja toisena puheenjohtajana 1955–1961, sekä SAK:n toisena puheenjohtajana 1961–1966.


title: Viljo Kuukkanen

text:
Viljo Kuukkasen vanhemmat olivat Toivo J. Kuukkanen ja Klaara Siviä Kuukkanen (o.s. Marjonen). Isänsä jälkiä seuraten Viljo Kuukkanen oli nuoresta pitäen aktiivisesti mukana poliittisessa järjestötoiminnassa. Vallilan sosialidemokraattisissa nuorissa (1933–1953) hän solmi monia myöhempään poliittiseen uraan sekä myös yksityiselämän puolelle vaikuttaneita suhteita. Vuonna 1940 hän avioitui samaan nuoriso-osastoon kuuluneen Lahja Laakson kanssa. Heillä oli kolme lasta.
Kuukkanen nimitettiin Suomen sosialidemokraattisen työläisnuorisoliiton (STL) pohjoismaisen toiminnan puheenjohtajaksi vuonna 1949. Vuodesta 1951 alkaen Kuukkanen oli mukana Euroopan-neuvoston nuorisojaoston toiminnassa ja sen pohjoismaisessa sihteeristössä (1951–1956) edustaen Suomen nuorisojärjestöjä muun muassa Euroopan nuorison kokouksessa Haagissa.


title: Viljo Kuukkanen

text: Nuorena urheilua harrastaneena järjestöaktiivina, Viljo Kuukkanen osallistui myös TUL:n nuorisojaoston toimintaan, sekä TUL:n Sos.Dem. urheilujaoston toimintaan


title: Viljo Kuukkanen

text: Kuukkanen nimitettiin vuonna 1948 SDP:n puoluetoimikunnan varajäseneksi. Vuosina 1952–1955 hän toimi sen vakinaisena jäsenenä. Puolueensa jaostosihteerinä Kuukkanen toimi vuosina 1946–1947.


title: Viljo Kuukkanen

text: Kuukkanen oli SDP:n ja TPSL:n ehdokkaana useissa eduskunta- ja kunnallisvaaleissa sekä presidentin valitsijamiesvaaleissa.


title: Viljo Kuukkanen

text: Kuukkanen liittyi Suomen Metallityöväen Liiton (SML) Helsingin Valajien ammattiosaston jäseneksi vuonna 1936. Jäsenyys perustui mahdollisesti hänen isänsä ammattiin, sekä hänen omaan työpaikkaansa Rauta ja Metallivalimo Suomen apumiehenä ja keernan tekijänä. Kuukkanen työskenteli myös hioja- ja niklaajaoppilaana näihin samoihin aikoihin.


title: Viljo Kuukkanen

text: Vuonna 1960 hän liittyi Suomen Metallityöväen Liiton osasto 77:n jäseneksi ja sai vapaajäsenyyden vuodesta 1966 lähtien.


title: Viljo Kuukkanen

text: Suomen Metallityöväen liiton johtotehtäviin Kuukkanen siirtyi vuonna 1951, toimien aluksi liiton sihteerinä. Tältä paikalta hänet nimitettiin vuonna 1955 järjestön toiseksi puheenjohtajaksi, missä tehtävässä hän jatkoi vuoteen 1961 asti.


title: Viljo Kuukkanen

text: SML:n aikaan ajoittui kaksi merkittävää työtaistelua. Ensimmäinen yleislakko vuonna 1950 ja toinen, ”Kahdentoista markan kapinaksi” ristitty suuri yleislakko, vuonna 1956. Yleislakko koetteli, paitsi vasemmistoyhteistyötä, myös työväen liittojen yhteistyötä. Vuonna 1960 solmittiin metallin piirissä historiallinen, kahden vuoden työehtosopimus, joka takasi työtekijöille määrätyt oikeudet talouden heilahteluista huolimatta.


title: Viljo Kuukkanen

text: Kuukkanen osallistui metallialan työehtosopimusneuvotteluihin puhemiehistön jäsenenä; Metalliteollisuuden Työnantajaliiton, Metalliteollisuuden Harjoittajain Työnantajayhdistyksen, Suomen Puunjalostusteollisuuden Työnantajaliiton, Suomen Työnantajain Yleisen Ryhmän, Sähkötyönantajain Liiton, Voimalaitosten Työnantajain Liiton sekä Posti- ja lennätinlaitoksen kanssa käydyissä neuvotteluissa. Oli kuljettu erittäin pitkä ja raskas taival ennen kuin sopimusta päästiin allekirjoittamaan.


title: Viljo Kuukkanen

text: Kuukkanen edusti Suomen Metallityöväen Liittoa myös Pohjoismaiden Metallityöväen liittojen yhteistyötoimikunnassa sekä Kansainvälisen metallityöväen liiton edustajakokouksissa, sen eri jaostojen kokouksissa sekä kursseilla ja neuvottelupäivillä. Hän oli ollut jo nuorisoliittoaikoinaan pohjoismaisessa yhteistyössä mukana ja osasi tyydyttävästi ruotsia ja englantia. Myös saksankieltä hän oli opiskellut kouluaikoinaan mutta käytti sitä kuitenkin muita kieliä vaatimattomammalla taidolla. Kielitaitonsa ansiosta hän toimi SML:n edustajana maiden veljesjärjestöjen edustajakokouksissa, sekä opintomatkoilla lukuisiin maihin kuten Neuvostoliittoon ja Kiinaan, Islantiin ja lähes kaikkiin Euroopan maihin.


title: Viljo Kuukkanen

text: Kuukkasen aika SAK:n tehtävissä alkoi vuonna 1951, eli jo Metallityöväen Liiton aikoihin. Hän oli Suomen Ammattiyhdistysten Keskusliiton, Suomen Ammattiliittojen Keskusjärjestön työvaliokunnan varajäsenenä ja vakinaisena jäsenenä vuosina 1951–1969. SAK:n II. puheenjohtajaksi hänet nimitettiin vuonna 1961 ja tässä tehtävässä hän toimi vuoteen 1966.


title: Viljo Kuukkanen

text: Kuukkasen SAK:n aikana alkoi taloudelliseksi katastrofiksi muodostunut Metallitalon rakennustyö. Se oli alun perin tarkoitettu Suomen Metallityöväen Liiton omaksi monumentaalirakennukseksi mutta taloudelliset seikat vetivät mukaan myös kattojärjestö SAK:n. Hanke oli upottaa mukanaan Osuuskassa Yhteistuen, joka rahoitti hanketta. Kuukkanen toimi näinä aikoina Osuuskassa Yhteistuen johtokunnan varajäsenenä, joten hänellä oli näköalapaikka näihin tapahtumiin. Ei ollut kuitenkaan vahinkoa ilman hyötyä, koska tämän onnettomuuden sanottiin yhdistäneen SAK:n toiminnan ja jopa itse koko Ay-liikkeen, joka oli ollut hajaannuksen tilassa.


title: Viljo Kuukkanen

text: Kuukkanen osallistui SAK:n aikanaan myös kansainväliseen toimintaan. Hän osallistui muun muassa SAK:n ja Neuvostoliiton ammattijärjestöjen yhteistyötoimikunnan työhön, VAKL:n Euroopan-järjestön kokoukseen v. 1961, Kansainvälisen Työjärjestön kokoukseen Genevessä 1963, sekä pohjoismaiden ammattijärjestöjen työlainsäädäntöä tutkivien kokousten työskentelyyn 1959–1960. Puhujana hän toimi lukuisissa eri tilaisuuksissa, SAK:n ammatillisten paikallisjärjestöjen, ammattiosastojen ja -liittojen tilaisuuksissa sekä teki useita ulkomaanmatkoja, lukuisten Euroopan maiden lisäksi myös Yhdysvaltoihin.


title: Viljo Kuukkanen

text: Viljo Kuukkanen toimi aktiivisesti mukana eri lautakunnissa, komiteoissa, johtokunnissa ja toimikunnissa. Hän oli muun muassa


title: Viljo Kuukkanen

text: SAK.sta Viljo Kuukkanen siirtyi Enso-Gutzeit Oy:n palvelukseen työsuojelutarkastajaksi vuosiksi 1970–1982. Tänä aikana hän julkaisi seuraavat kirjaset:


title: Vlodrop

text: Vlodrop on kylä Kaakkois-Alankomaissa lähellä Saksan rajaa ja 8 km Roermondista.


title: Vlodrop

text: Vlodrop oli itsenäinen kunta kunnes se liittyi vuonna 1991 Melick en Herkenboschiin.


title: Vlodrop

text: Vuonna 2001 kylässä asui noin 1995 asukasta. Rakennusmaata siellä oli 0,51 km² ja 850 residenssiä.


title: Vlodrop

text:
Vlodropin kuuluisin asukas oli intialainen filosofi ja transsendenttisen meditaation kehittäjä Maharishi Mahesh Yogi, joka asui Vlodropin kartanossa jossa hän kuoli vuonna 2008. Maharishi osti vanhan uskonnollisen koulun ja piti siellä Transsendenttisen meditaation keskusta.
Maailman kuuluisin huvipuistolaitteiden valmistaja Vekoman päämaja sijaitsee Vlodropissa. Saksan raja on Vlodropista muutaman kilometrin päässä.


title: Julian Wright

text: Julian Emil-Jamaal Wright (s. 20. toukokuuta 1987) on yhdysvaltalainen koripalloilija. Hän syntyi Illinoisissa, jossa hän myös kävi lukionsa (Homewood-Flossmoor High). Hän pelasi yliopistotason koripalloa Kansasissa ennen NBA-varaustaan.


title: Julian Wright

text: 2,03-metrinen Wright oli ensimmäisen kierroksen kolmastoista varaus vuonna 2007. Hänen ensimmäinen NBA-seuransa oli 1988 aloittanut New Orleans Hornets. Nykyään Wright pelaa israelilaisessa Maccabi Rishon Lezion -seurassa.


title: Stradella

text: Stradella on kaupunki Pohjois-Italiassa Lombardian alueella. Se sijaitsee viitisen kilometriä Pojoelta etelään. Kaupungissa on runsaat 11 000 asukasta.


title: Stradella

text: Keskiajan alussa Stradella ja läheinen Montalino olivat Pavian piispan läänityksiä. Guelfit ja ghibelliinit taistelivat alueella rajusti. Piispanvalta päättyi vuonna 1797 feodalismin lakkauttamisen myötä. Stradella sai kaupunkioikeudet vuonna 1865.


title: Stradella

text: Kaupungissa on toiminut Mariano Dallapèn vuonna 1876 perustama harmonikkatehdas. Nykyisin siellä on harmonikkamuseo.


title: Marco Belinelli

text: Marco Stefano Belinelli (s. 25. maaliskuuta 1986 San Giovanni in Persiceto) on italialainen koripalloilija.


title: Marco Belinelli

text: Belinelli pelasi kotimaassaan Virtus Bolognassa (2001–2003) ja Fortitudo Bolognassa (2003–2007). Hän oli 18:s varaus. NBA:ssa hän on edustanut Golden State Warriorsia (2007–2009), Toronto Raptorsia (2009–2010), New Orleans Hornetsia (2010–2012), Chicago Bullsia (2012–2013), San Antonio Spursia (2013–2015), Sacramento Kingsiä (2015–2016), Charlotte Hornetsia (2016–2017), Atlanta Hawksia (2017–2018), Philadelphia 76ersiä (2018) ja uudelleen San Antonio Spursia (2018–).


title: Marco Belinelli

text: Belinelli on pelannut myös Italian koripallomaajoukkueessa: hän on edustanut maatansa muun muassa Japanin MM-kilpailuissa 2006, missä Italia sijoittui yhdeksänneksi ja useissa EM-kilpailuissa.


title: Herakleia

text: Herakleia (, myös , ) voi viitata seuraaviin


title: Joanne Linville

text: Joanne Linville (s. 15. tammikuuta 1928) on yhdysvaltalainen näyttelijä.


title: Joanne Linville

text: Linville on esiintynyt muiden muassa elokuvissa "Jumalatar" (1958), "Columbo: Poliitikko pulassa" (1973), "Gable ja Lombard" (1976), "Teho-osasto" (1978) ja "James Dean" (2001). Hän on luonut uran myös vierailijana useissa tunnetuissa televisiosarjoissa.


title: Joanne Linville

text: Linville oli vierailevana tähtenä alkuperäisen "Star Trek" -sarjan "The Enterprise Incident" -jaksossa (1968). Hän oli naimisissa näyttelijä-ohjaaja Mark Rydellin kanssa, kunnes pari erosi vuonna 1979.


title: Robert Peary

text:
Robert Edwin Peary (6. toukokuuta 1856 – 20. helmikuuta 1920) oli yhdysvaltalainen tutkimusmatkailija, jonka väitettiin saavuttaneen 6. huhtikuuta 1909 maantieteellisen pohjoisnavan ensimmäisenä ihmisenä maailmassa. Sittemmin saavutusta on epäilty ja sitä kohtaan on esitetty vastaväitteitä. Monien mukaan Peary kävi korkeintaan 89 leveysasteella, jos niinkään lähellä napaa
National Geographic Society, joka oli yksi Pearyn rahoittajista, uskoo häneen, mutta Yhdysvaltojen ja Pohjoismaiden tieteelliset seurat eivät.


title: Robert Peary

text: Ennen pohjoisnavalle suuntautunutta retkeään Peary teki useita matkoja Grönlantiin. Näistä merkittävin on Pearynmaalle tehty pitkä matka, joka lienee Pearyn merkittävin kiistaton saavutus naparetkeilyn alalla


title: Robert Peary

text: Hän paneutui eskimoiden eloonjäämistekniikoihin ja opetteli rakentamaan igluja. Hän otti matkoilleen suuria eskimoryhmiä koiravaljakkoineen. Hän toi eskimoita mukanaan Yhdysvaltoihin, ja eskimonainen synnytti hänelle ainakin yhden pojan.


title: Robert Peary

text: Merkittävin Pearyn Grönlantiin tekemistä retkistä oli vuonna 1892 tehty jäätikön ylitys Independencen vuonolle, jolloin Peary vaelsi Eivind Astrupin kanssa yhteensä 1750 kilometriä . Seuraavaksi vuonna 1895 Peary saapui myös löytämälleen ja nimeämälleen Independencen vuonolle. Tällöin käytettiin jo apupartiotekniikkaa, jossa osa retkeläisistä kuljetti tavaroita suunniteltuun paikkaan asti ja kääntyi koirineen takaisin. Vuoden 1895 retkikunta löysi kaksi meteoriittia, mikä oli hyvä asia, koska tarkoitus oli ollut löytää rautavuori


title: Robert Peary

text:
Peary yritti kolme kertaa turhaan päästä Pohjoisnavan lähelle, vuosina 1900
, 1902 leveysasteelle 84° 17' ja 1906. Vuoden 1906 retki vei Pearyn omien tietojensa mukaan leveysasteelle 87° 6' jo noin 240 kilometrin päähän navasta, mutta tämäkin Pearyn saavutus on kiistetty. Vuoden 1906 retki oli vaikea, ja paluumatkalla miehet söivät koiriaan


title: Robert Peary

text: Peary käytti retkillään erikoisrakenteista laivaa, jolla saattoi purjehtia mahdollisimman pohjoiseen.


title: Robert Peary

text: Peary pääsi pohjoisnavalle 6. huhtikuuta 1909 käyttäen italialaisen Umberto Cagnin kehittämää tekniikka, jossa kärkipartiot raivaavat tietä ja huoltokuormastot irtautuvat vaihe vaiheelta matkasta pois. Pearyn tekniikka oli edelleen hiotumpi. Ajatus oli se, ettei navalle asti pääsevän partion tarvitse kuljettaa kaikkia paluumatkalla tarvittavia tarvikkeita, vaan käytetään hyväksi muiden partioiden matkan varrelle luomia varastoja. Peary käytti monia eskimoiden tekniikoita ja eskimoita apuna. Miehet nukkuivat lumimajoissa. Viimeinen Bartlettin johtama Pearyn ryhmän rinnalla kulkenut apujoukko irtautui leveysasteella 87° 47'.


title: Robert Peary

text:
Pearyn väitettä pohjoisnavalla käymisestä epäillään laajalti ja joitain perusteita tälle löytyy Pearyn lausunnoista ja muistiinpanoista.
Peary väitti kirjassaan huhtikuun 5. päivänä mitatun 89° 25', vaikka tuona päivänä ei tehty muistiinpanojen ja kongressin valiokunnan kuulustelujen mukaan mittauksia


title: Robert Peary

text:
Pearyn matkavauhti oli ilmoitusten mukaan niinkin kova kuin 36-57 km/päivä . Neljänä viimeisenä vuorokautena olisi edetty 57 km/päivä, vaikka naparetkillä oli tuohon aikaan tavallista vaeltaa 10-20 km ja sekin vaivalloisesti. Peary väitti palanneensa 87° leveysasteelle "Camp Jesupin leiristä" alle 56 tunnissa, joka on melkein 240 km. Tällöin olisi kuljettu mahdottomat 120 km/päivä.
On muutenkin epäilty sitä, miten Pearyn paluumatka sujui huomattavasti nopeammin kuin menomatka, vaikka "maasto" on vaikeakulkuinen avattuakin reittiä pitkin. Vaellusnopeuteen toki vaikuttavat jäätikön liikkeet, jotka voivat olla myötäisiä tai vastaisia.


title: Robert Peary

text: Vaikka matkavauhti olisikin ollut kova, jää silti epäilyjä navalla käymisestä. Erään käsityksen mukaan Peary olisi merivirtojen takia eksynyt ja käynyt leveysasteella 89°. Päiväkirjoihin pohjautuvat laskelmat viittaavat siihen, että Peary olisi kulkenut pohjoisnavasta 32 kilometriä ohi länteen muun muassa jäätä kuljettavien merivirtojen takia.


title: Robert Peary

text: Huomattavasti epäilyttävämpi oli Pearyn kilpailijan Frederick Cookin ilmoitus pohjoisnavalla käymisestä vuonna 1908. Erään Cookin retkikuntalaisen mukaan retkikunta olisi talvehtinut 1908 Kanadan pohjoisilla saarilla. Cook joutui myöhemmin vankilaan vakuutuspetoksen takia.


title: Mark Rydell

text: Mark Rydell (s. 23. maaliskuuta 1934) on yhdysvaltalainen elokuvaohjaaja ja näyttelijä.


title: Mark Rydell

text: Rydell tuli varhain tunnetuksi muun muassa vuosina 1956–1962 esittämästään roolista (Jeff Baker) televisiosarjassa "As the World Turns". Hän on esiintynyt uransa aikana myös elokuvissa, joiden joukossa on Woody Allenin "Hollywood Ending – elokuvan päätepysäkki" (2002).


title: Mark Rydell

text: Rydell oli ohjaamallaan "Kultalammella" (1981) ehdolla Oscar-palkinnon saajaksi. Muiden ohjausten joukossa ovat "The Rose" (1979) ja "Kun joki tulvii" (1984).


title: Mark Rydell

text: Rydell oli 1960–1970-luvuilla naimisissa näyttelijä Joanne Linvillen kanssa.


title: Abia

text: Abia on yksi Nigerian 36 osavaltiosta. Se sijaitsee maan eteläosassa lähellä Atlantin rannikkoa. Osavaltion pinta-ala on 6 320 neliökilometriä. Vuonna 2006 siellä oli 2 834 000 asukasta. Suurin etninen ryhmä ovat igbot.


title: Abia

text: Abian hallinnollinen pääkaupunki on Umuahia, mutta suurin kaupunki ja kaupallisen toiminnan keskus on Aba.


title: Abia

text: Abia on yksi Nigerian vauraimmista alueista. Tasaisesti jakautuneiden sateiden takia maanviljelys kukoistaa, päätuotteita ovat jamssi, maissi, perunat, riisi, cashew-pähkinät ja kassava. Osavaltion luonnonvaroihin kuuluu raakaöljyä, sinkkiä ja kalkkikiveä.


title: Kotoisat Sävyt

text: Kotoisat Sävyt on suomalainen ranualaislähtöinen yhtye, nykyisin Tampere-Oulu akselilta, joka perustettiin vuonna 2002. Yhtye julkaisi debyyttialbuminsa "Tunnetko Rytmin Sisko?" vuonna 2008. Yhtye lopetti toimintansa syksyllä 2015. 2017 yhtyeellä keikka oululaisen The Botherersin kanssa Tampereella "O`Hara`s Freehouse-klubilla 4.5."


title: Adamawa (Nigeria)

text:
Adamawa on yksi Nigerian 36 osavaltiosta. Se sijaitsee maan itäosassa, Kamerunin vastaisella rajalla. Adamawan pinta-ala on 36 917 neliökilometriä. Vuonna 2006 Adamawassa oli 3 168 101 asukasta.
Adamawan pääkaupunki on Yola. Osavaltio on vuoristoista, jokilaaksojen halkomaa aluetta.


title: Adamawa (Nigeria)

text: Adamawa on maanviljelysaluetta päätuotteita ovat viljat, puuvilla, maapähkinät, jamssi, maissi, hirssi ja riisi. Myös kalastus ja karjanhoito ovat tärkeitä elinkeinoja.


title: Henry Bitok

text: Henry Bitok (s. 1. tammikuuta 1969) on kenialainen entinen maastohiihtäjä.


title: Henry Bitok

text: Bitok tuli vuonna 1996 urheiluvälinejätti Niken sponsoroimana Suomeen harjoittelemaan hiihtoa yhdessä maanmiehensä Philip Boitin kanssa tavoitteenaan Naganon olympialaiset 1998. Hän kiersi kaudella 1997–1998 Continental Cupin kisoja varsin heikolla menestyksellä. Naganossa vain yhdellä kenialaisella oli osallistumisoikeus, ja Bitokin rooliksi jäi toimia Boitin varamiehenä. Hän ei enää jatkanut hiihtouraansa seuraavalla kaudella, vaan siirtyi keskittymään maratonjuoksuun.


title: Herakleia Pontike

text: Herakleia Pontike (, ) oli antiikin kreikkalainen kaupunki Mustanmeren etelärannikolla. Kaupungin perustivat megaralaiset ja boiotialaiset 500-luvulla eaa. Herakleialla oli hyvä satama, jonka ansiosta siitä muodostui tärkeä Mustanmeren kaupan keskus. Kaupungin lähellä sijaitsi luola, josta Herakleen kerrottiin laskeutuneen manalaan hakemaan Kerberos-koiraa.


title: Live Nation Entertainment

text: Live Nation Entertainment on yhdysvaltalainen tapahtuma-alan yritys. Se syntyi vuonna 2010, kun yritykset Live Nation ja Ticketmaster yhdistyivät. Yrityksellä on tytäryhtiöitä monessa maassa, Suomessa nimellä Live Nation Finland Oy. Live Nation Finland tuo kansainvälisiä esiintyjiä Suomeen sekä edustaa joitakin suomalaisia muusikkoja. Myös suomalainen Lippupalvelu, jonka TeliaSonera myi 2004 Ticketmasterille, kuuluu syntyneeseen suuryhtiöön.


title: Maverick Records

text: Maverick Recording Company on yhdysvaltalainen Warner Music Groupin omistama levy-yhtiö, jonka musiikin jakelu tapahtuu Warner Brothers Recordsin kautta. Sen perustivat Freddy DeMann, Madonna ja Ronnie Dashev. Nimi tulee Madonnan nimistä MAdonna VEronica ja Freddy DeMannin nimestä FredeRICK DeMann.


title: Kano (osavaltio)

text: Kano on Nigerian 36 osavaltiosta väkiluvultaan toiseksi suurin Lagosin jälkeen. Se sijaitsee maan pohjoisosassa. Kanon pinta-ala on 20 131 neliökilometriä. Vuoden 2006 väestönlaskennan alustavien tulosten mukaan Kanossa oli 9 383 682 asukasta. Suurin väestöryhmäovat hausat.


title: Kano (osavaltio)

text: Kanon pääkaupunki on Kano. Virallinen kieli on englanti, mutta hausaa puhutaan yleisesti.


title: Kano (osavaltio)

text: Kano on keinokastelun ansiosta maanviljelysaluetta, jonka päätuote ovat maapähkinät. Siellä on myös mineraalivaroja.


title: Hélio Freitas

text: Hélio Mesquita de Freitas (s. 23. lokakuuta 1969 Porto Alegre) on brasilialainen kestävyysurheilija, joka kilpaili triathlonissa, kestävyysjuoksussa ja maastohiihdossa.


title: Hélio Freitas

text: Freitas alkoi vuonna 1993 harjoitella triathlonia. Hän osallistui vuonna 1995 MM-kilpailuihin ja selviytyi vuonna 1998 maaliin "Ironman"-kilpailussa. 2000-luvun alussa hän keskittyi maratonjuoksuun ja juoksi ennätyksekseen 2 tuntia ja 33 minuuttia. Vaikka Freitaksen tulokset olivatkin hyviä amatööriurheilijalle, hän ei kuitenkaan ollut riittävän hyvä haastaakseen maansa ammattilaishuiput ja päästäkseen edustamaan maataan olympialaisiin.


title: Hélio Freitas

text: Vuoden 2002 Salt Lake Cityn talviolympialaisten aikaan Freitas kiinnostui ajatuksesta edustaa maataan talvikisoissa. Aikaisemmin hän ei ollut koskaan nähnyt hiihtokilpailuja edes televisiosta. Elokuussa 2002 hän opetteli hiihtämään Argentiinan Ushuaiassa ja osti seuraavana vuonna rullasukset, joilla harjoittelu onnistuisi kotimaassa.


title: Hélio Freitas

text: Freitas pääsi mukaan vuoden 2005 Oberstdorfin MM-kisoihin kisahistorian ensimmäisenä brasilialaisena. 15 kilometrin vapaan hiihtotavan kilpailussa Freitas sijoittui sijalle 120 jättäen taakseen ainoastaan yhden kilpailijan, Marokon Brahim Aitboubellan. Sprinttikilpailun karsinnassa Freitas jäi viimeiseksi. Hän osallistui myös takaa-ajoon ja 50 kilometrille, joissa kummassakin joutui keskeyttämään.


title: Hélio Freitas

text: Seuraavalla kaudella Freitas kilpaili melko ahkerasti Pohjoismaissa ja Alpeilla tavoitteenaan Torinon olympiakisat. Olympialaisissa hän osallistui 15 kilometrin perinteisen hiihtotavan kilpailuun, jossa sijoittui 92:ksi noin 14 minuuttia voittaja Andrus Veerpalulle jääneenä. Hänen taakseen jäi viisi muuta kilpailijaa. Vuoden kuluttua Sapporon MM-kisoissa Freitas oli jälleen mukana. Sprintin karsinnassa hän oli 75:s ja 15 kilometrillä 114:s. Yhdistelmäkilpailussa hän keskeytti ja 50 kilometrin kilpailussa hänet otettiin kierroksella kiinni.


title: Suurtietokone

text: Suurtietokone (myös suurkone tai keskustietokone, ) on pääasiassa suurten organisaatioiden käyttämä tietokone. Suurtietokoneella viitataan tietokoneeseen, joka on kookkaampi kuin minitietokone.


title: Suurtietokone

text: Suurtietokoneiden käyttökohteita ovat tehoa vaativat sovellukset ja valtavien datamäärien prosessointi, kuten väestönlaskenta, teollisuus- ja kulutustilastot, sekä yrityksen resurssien suunnittelu. Suurtietokoneet ovat tyypillisesti erittäin luotettavia. Niitä voidaan huoltaa, esimerkiksi lisätä suorittimia tai muistia, keskeyttämättä suoritettavia ohjelmia.


title: Suurtietokone

text:
Suurkoneet on suunniteltu maksimaalista I/O-kapasiteettia ajatellen. Pääpaino on "transaktioprosessoinnilla", jota mitataan TPC-mittauksilla. Transaktion suorittaminen voi vaatia tiedon lukua ja päivittämistä useaan paikkaan mutta vain verrattain vähän matemaattista laskentaa.
Vastaavasti supertietokoneissa pääpaino on suurteholaskennassa (), jossa algoritminen laskenta ja suoritus voi muodostaa suuremman osan vaatimuksista kuin I/O-kapasiteetti.


title: Suurtietokone

text: 1950- ja 1960-luvuilla valmistajia olivat "IBM ja seitsemän kääpiötä": Burroughs, Control Data, Digital, General Electric, Honeywell, NCR, RCA ja Univac (Sperry Rand).


title: Suurtietokone

text: Nykyään suurin osa suurtietokoneista on IBM:n valmistamia zSeries-laitteita.


title: Suurtietokone

text: Englanninkielisen termin "mainframe" syntymisestä ei ole tietoa, mutta sillä nykyisin tarkoitetaan suurta tietokonetta.


title: Suurtietokone

text: Yksi suurtietokoneiden kyvyistä on laitteiston osiointi (), joka sallii ajaa useampaa käyttöjärjestelmää rinnakkain.


title: Suurtietokone

text: Osiointi käyttää virtuaalikoneita.


title: Patrick Hernandez

text: Patrick Hernandez (s. 6. huhtikuuta 1949) on ranskalainen diskolaulaja. Vuonna 1979 poplaulaja Madonna esiintyi Patrickin maailmankiertueella tanssijana. Silloin Madonna ei ollut aloittanut vielä uraansa laulajana.


title: Kaduna (osavaltio)

text: Kaduna on Nigerian 36 osavaltiosta väkiluvultaan kolmanneksi suurin. Se sijaitsee maan pohjoisosassa, ylänköalueen eteläreunalla. Kadunan pinta-ala on 46 053 neliökilometriä. Vuoden 2006 väestönlaskennan alustavien tulosten mukaan Kadunassa oli 6 066 562 asukasta. Suurimmat väestöryhmät ovat hausat, gwarit, katabit ja baijuut.


title: Kaduna (osavaltio)

text: Kadunan pääkaupunki on Kaduna.


title: Kaduna (osavaltio)

text: Kaduna on maanviljelysaluetta, jonka päätuote on puuvilla.


title: En lantis är jag

text: En lantis är jag on suomalaisen laulaja Mikko Alatalon neljästoista albumi. Se julkaistiin Finnscandian Hi-Hat-levymerkillä vuonna 1984.


title: En lantis är jag

text: Ruotsinkielinen albumi syntyi Alatalon luonnollisesta (”ei-torjuvasta”) suhteesta ruotsin kieleen, ja halusta tehdä musiikkia myös ruotsalaisille. Kaikki albumin kappaleet ovat tuttuja hittejä, ruotsiksi käännettyinä. Kääntäjinä ovat toimineet esimerkiksi professori Lars Hulden, kirjailija Johan Bargum, Marita Lindquist sekä lauluntekijä Barbara Helsingius, joka näki suurimman vaivan kääntäessään muun muassa kappaleet ”11 virran maa” (”De elva älvarnas land”), ”Iso joki tulvii” (”När den stora floden svämmar över”) ja ”Ihmisen ikävä toisen luo” (”Människans längtan”).


title: Grails

text: Grails on yhdysvaltalainen instrumental rock-/post-rockyhtye, joka perustettiin vuonna 1999 Portlandissa, Oregonissa.


title: Grails

text: Yhtyeen perustivat kitaristi Alex Hall, rumpali Emil Amos ja toinen kitaristi Paul Spitz ja se tunnettiin aluksi nimellä Laurel Canyon vuoteen 2003 asti. Yhtye sai positiivista palautetta ensimmäisten esiintymistensä jälkeen ja siihen liittyivät viulisti Timothy Horner ja pianisti-basisti Bill Slater. Yhtye julkaisi vuosina 2000 ja 2001 kaksi omakustanne-EP:tä. Tämän jälkeen kitaristi Paul Spitz muutti töidensä perässä Turkkiin ja jätti yhtyeen. Hänet korvasi Zak Riles. Vuonna 2002 Alex Hall lähetti promo-CD:n Neurot Recordings -levy-yhtiölle, joka huomasi nopeasti yhtyeessä olevan potentiaalia. Vuonna 2003, vain vähän ennen ensimmäistä studioalbumia, yhtyeen nimeksi vaihdettiin Grails. Vuonna 2006 Timothy Horner jätti yhtyeen ja yhtyeeseen liittyi perkussionisti Ben Nugent, joka kuitenkin lähti yhtyeestä jo 2007.


Jääkiekon maailmanmestaruuskilpailut 1990 olivat 54. jääkiekon MM-kilpailut. Ne järjestettiin Sveitsissä, Bernissä ja Fribourgissa. Kisat alkoivat 16. huhtikuuta ja loppuivat 3. toukokuuta. Isäntämaa Sveitsi ei pelannut A-sarjassa kotikisoissaan.


title: Jääkiekon maailmanmestaruuskilpailut 1990

text: Vuoden 1990 maailmanmestaruuden voitti 22. ja viimeisen kerran Neuvostoliitto. Hopeaa otti Ruotsi ja pronssia Tšekkoslovakia. Viimeiseksi jäi Norja, joka putosi B-sarjaan, josta tilalle nousi Sveitsi. Toiseksi viimeistä kertaa jaettu EM-titteli meni Ruotsille ennen Neuvostoliittoa ja Tšekkoslovakiaa.


text: Kisojen pistepörssin voitti Kanadan Steve Yzerman, joka valittiin myös parhaaksi hyökkääjäksi. Paras maalivahti oli Artūrs Irbe ja puolustaja Mihail Tatarinov.


text: Direktoraatin valitsemat parhaat pelaajat:


text: B-sarjaa isännöi Megeve ja Lyon.


text: Sveitsi nousi A-sarjaan kaudeksi 1991. Alankomaat olisi pudonnut C-sarjaan, mutta Saksojen yhdistymisen takia Itä-Saksa lakkasi olemasta ja samalla jääkiekkomaajoukkuekin lopetti.


text: C-sarjan isäntänä toimi Budapest.


text: Jugoslavia nousi B-sarjaan.


text: D-sarja pelattiin Cardiffissa.


text: Iso-Britannia nousi C-sarjaan.


title: Ashley Johnson

text: Ashley Suzanne Johnson (s. 9. elokuuta 1983 Camarillo, Kalifornia) on yhdysvaltalainen näyttelijä, joka tuli tunnetuksi televisiosarjasta "Growing Pains".


title: Ashley Johnson

text: Johnson syntyi Kaliforniassa kirjailija Nancy ja laivan kapteeni Clifford Johnsonille elokuussa 1983. Ashleyn ollessa 9-vuotias perhe muutti Michiganiin, jossa hänet muun muassa kruunattiin Miss Jr. Michiganiksi.


title: Ashley Johnson

text: Vuonna 2000 hänen isänsä kuoli syöpään.


title: Ashley Johnson

text: Johnsonin näyttelijän ura alkoi kuusivuotiaana, kun hän esitti Christine Elleniä televisiosarjassa Growing Pains vuosina 1990–1992. Sarjan jälkeen hän esiintyi muun muassa komediasarjassa All American Girl vuonna 1994, sekä myöhemmin vuonna 2000 Mel Gibson esittämän Nick Marshallin tyttärenä elokuvassa Mitä nainen haluaa.


title: Ashley Johnson

text: Ensimmäisiä äänirooleja Johnson teki vuonna 1996 elokuvaan Jumanji perustuvassa animaatiosarjassa Jumanji ja samaan aikaan Walt Disney Television Animationin tuottamassa Disneyn Välitunnissa. Hänellä oli vieraileva rooli Teen Titansissa vuonna 2004, sekä Super Robot Monkey Team Hyperforce Go!:ssa. Vuonna 2008 Johnson oli mukana uudessa -piirrossarjassa Gwenin äänenä.


title: Leandro Ribela

text: Leandro Ribela on (s. 22. maaliskuuta 1980 São Paulo, Brasilia) on brasilialainen maastohiihtäjä ja ampumahiihtäjä.


title: Leandro Ribela

text: Ribela on kuulunut ampumahiihdossa Brasilian maajoukkueryhmään vuodesta 2005 lähtien. Hän jäi vuonna 2006 Bulgarian Banskossa käydyissä EM-kisoissa 20 kilometrin kilpailussa maaliin päässeistä viimeiseksi, sijalle 61.


title: Leandro Ribela

text: Maastohiihdossa Ribela sijoittui 7. helmikuuta 2008 julkaistussa ranking-listassa Brasilian ykköseksi ja koko Etelä-Amerikassa toiseksi. Marraskuussa 2007 Ribela osallistui Muoniossa FIS-kilpailuun, jossa jäi toiseksi viimeiselle sijalle kaikkiaan 152 kilpailijan joukosta.


title: Leandro Ribela

text: Ribela on 184 senttimetriä pitkä ja painaa 79 kilogrammaa. Ammatiltaan hän on laskettelunopettaja ja ampumahiihtäjä. Sivilisäädyltään hän on naimaton. Ribela puhuu portugalia, espanjaa ja englantia.


title: Ramsey Campbell

text: John Ramsey Campbell (s. 4. tammikuuta 1946 Liverpool) on arvostettu brittiläinen kauhukirjailija. Campbellin varhainen tuotanto sai vaikutteita H. P. Lovecraftilta. Myöhemmin hän eteni realistisen kauhun suuntaan.


title: Serbian dinaari

text: Serbian dinaari on Serbian virallinen rahayksikkö. Rahayksikön lyhenne on RSD ja se jakaantuu 100 paraan, joita ei enää ole käteiskäytössä. 120 dinaaria on noin 1 euro.